ZAGREBIENSIS 


NEDOVRSENA EROICA 
NADBISKUPA STEPINCA 


- Historijska skica o borbi Dobroga Pastira 
s vukovima — 


PORE. 


ZAGREBIENSIS 


NEDOVRŠENA EROICA 
NADBISKUPA STEPINCA 


_ Historijska.skica o borbi Dobroga Pastira 
= “'s vukovima - 


1953. 


Njegova Uzoritost Kardinal Alojzije Stepinac, za- 
grebački Nadbiskup i Metropolita Hrvatski. 


MJESTO PREDGOVORA I UVODA: CURRICULUM 
: VITAE 


ALOJZIJE VIKTOR STEPINAC rodjen je od hrvatskih 
seljačkih roditelja u Krašiću 8. svibnja 1898. Pučku školu 
svršio je u Krašiću, a šest razreda gimnazije u Zagrebu. 
Godine 1916. prelazi u «Nadbiskupski licej», gdje je ujedno 
u skraćenom roku maturirao, radi poziva u vojsku. Nakom 
«Rezervne oficirske škole» na Rijeci, odlazi u svoju vojnu 
jedinicu Karlovac, a otale na talijansku frontu kod Piave 
(1917.-1918.). Tu je, zasut minom, kako sam kaže, bio ču- 
“ desno spašen, a poslije toga zarobljen. Kao zarobljenik- 
zastavnik boravi u talijanskim mjestima Mestre, Ferrara i 
Nocera Umbra sve do 8. XII. 1918. (Tada je već preko 
mjesec dana hrvatski narod odozgo priključen u novu drža. 
vu S.H.S.) S ostalim hrvatskim zarobljenicima mogao se 
samo tako spasiti, da se prijavi u «Jugoslavensku dobro- 
voljačku legiju». I polovicom prosinca dolazi s njima u 
Solun. (Tako je kasnije nastala priča o Stepincu-Soluncu.) 
Do lipnja 1919. boravi kao časnik u raznim mjestima južne 
Srbije, a onda se vraća kući i upisuje se na agronomski 
fakultet zagrebačkog sveučilišta. Nezadovoljan gradskom bu- 
kom, odlazi uskoro kući i bavi se gospodarstvom. No, ne za 
dugo. Pročitavši 1924. u «Sacerdos Christi» članak svoga 
bivšeg ravnatelja u Orfanotrofiju o apostolu Beča, sv. KI. 

Hofbaueru, odlučuje se konačno za svećeničko zvanje. Od. 
lazi u Rim na studij o vlastitom trošku. 28. listopada 1930. 
zaredjen je za svećenika i služi prvu sv. Misu u konfesiji 


rimske bazilike Sta Maria Maggiore. Ovjenčan dvostrukim : 


doktoratom, filozofije i teologije, kao pitomac «Germani. 
cuma» i slušač «Gregorianae», vraća se 1931. u Zagreb, gdje 
je najprije imenovan ceremonijarom, a kasnije bilježni. 
kom Nadbiskupskog Duhovnog Stola. U slobodno vrijeme 
organizira karitativnu akciju nadbiskupije, a u dva maha 
šalje ga stari nadbiskup Bauer u—postoralnu vatru (Samo- 
bor i Sv. Ivan Zelina). U svibnju 1934. imenuje ga Sv. 
Otac Papa Pio XI. zagrebačkim nadbiskupom-koadjutorom 
«cum iure successionis». Uvijek se molio, reče, da bi po- 
slije starog nadbiskupa Bauera Gospod poslao na metropo- 
litansku katedru svoga izabranika. Bio je to, eto, upravo 


on, tada najmladji nadbiskup na svijetu. Na blagdan sv.. 


Ivana Krstitelja (24.VI.) 1934. posvećen je za biskupa. 
Stvarno je odmah preuzeo u svoje ruke veliku nadbisku- 
piju, koja broji blizu dva milijuna vjernika. A u prosincu 
1937., nakom smrti nadbiskupa Bauera, kao predsjednik 
katoličkog episkopata u državi, postaje glavar Katoličke 
Crkve u tadanjoj Jugoslaviji. Pavlovim žarom razvija svoj 
evandjeoski apostolat u nezavidnim okolnostima. Za duhov- 
nu obnovu svoje nadbiskupije, svog hrvatskoga naroda i 
svih katolika u zemlji. Kad je 1941. zahvatio ratni požar 
i Hrvatsku, bio je EVANDJEOSKI APOSTOL, prisiljen 
postati iznad svega EVANDJEOSKI SAMARIĆANIN. A 
kad mu je stado 1945. palo pod strahovladu bezbožnog ko- 
munizma, stoji kao EVANDJEOSKI PASTIR DOBRI neu- 
strašivo pred svojim stadom, braneći ga i uz cijenu vlasti. 
toga života od krvavih vukova. Neslomnjem pokusnim pre- 
slušanjem i uhićenjem (17. svibnja 1945.) i videći, da je 
svaki modus vivendi izmedju vukova i pastira potpuno is- 
ključen, junački vodi defenzivnu borbu. Titan sa Titom. Na 
život i smrt. Nakon sedamnaest mjeseci te gigantske borbe, 
uhitiše ga (18. rujna 1946.) i predvedoše ga u unapred pri- 
premnjeni i montirani «proces» (23. rujna 1946.), te ga 
osudiše (11. listopada 1946.), na 16 godina robije. Tobože 

radi «suradnje s okupatorom», «pomaganja Pavelićeva re- 
žima», radi «sukrivnje u njegovim zločinima» i napokon 
radi «otpora i konspiratorske djelatnosti protiv narodnim 
vlastima». Od listopada 1946. do prosinva 1951. boravi na 
robiji u Lepoglavi. Tada ga sprovode u internaciju, na žup- 
ni dvor rodnoga sela Krašića. Možda, da se pokažu veliko- 
dušni pred svjetskom javnošću, ili pred narodom. A možda 
i za to, da još jednom pokušaju, kako bi ga onemogućili 
potpuno. On im je očito najtvrdja kost u grlu, i najveća 
smetnja njihovim planovima. Dne 29. studenoga 1952. pre- 
konizira ga Sv. Otac Papa Pio XII. za kardinala. Ali on 
odmah izjavljuje, da ne će ići u Rim na investituru, već 
da želi ostati uz svoj narod «živ i mrtav». A Sv. Otac Papa 
ga u svom govoru pred Konzistorijem (12. siječnja 1953.) 
naziva «pastirom, koji je primjer apostolskog žara i kršćan. 
ske snage». 

Povodom njegovoga imenovanja kardinalom postalo je 
njegovo ime i djelo ponovno vrlo aktualno. Kod prijatelja 
i kod neprijatelja. U Domovini i u čitavome svijetu. Sma- 
trali smo stoga opravdanim, makar i u najkraćim crtama, 
skicirati povijesnu borbu ovoga Dobroga Pastira za dobro 
svojega stada, svojeg hrvatskog naroda, sveje Katoličke 
Crkve, a djelomično, i čitavog slobodoljubivog i civilizira- 
nog čovječanstva. 


In exilio, siječnja 1953. 
ŽAGREBIENSIS 


VU 


EVANDJEOSKI APOSTOL 


«Propovijedaj riječ, revnuj u zgodno i nezgodno vri- 
jeme, karaj, moli, opominji sa svom strpljivošću i nau- 
kom... bdij, budi u svemu strpljiv i izvršuj djelo evan- 
djeliste...» (II. Tim., 4, 1.2.) ' 


1934. 


Imenovanje nadbiskupom Meggr. Stepinac je uzeo kao 
križ, koji će nositi «patienter, libenter, ardenter». Za svoj 
grb uzima Križ, Alfa i Omega, uz lozinku «In te Domine 
speravi!» «Dilexi iustitiam et odi iniquitatem—to je moje 
načelo... Toliko ljubim hrvatski narod, da se u tome ne 
dam od nikoga natkriliti,.. Kao što sam za dobro svojega 
naroda bio spreman dati sve, tako sam spreman na sve i 
za Katoličku Crkvu». To su njegove prve izjave u svibnju 
1934., u doba nečovječne diktature Aleksandra Karadjor- 
djevića. 3. prosinca piše svoju prvu «Poslanicu kleru i vjer- 
nicima o Katoličkoj Akciji». Na Staru Godinu govori prvi- 
Put kao nadbiskup u katedrali—o prolaznosti zemaljskoga. 


1935. 


Korizmene Propovijedi u zagrebačkoj katedrali govori 
sam. 19. ožujka sazivlje društva Katoličke Akcije i govori 
o njihovoj reorganizaciji. U svibnju započinje kanonskim 

vizitacijama i dijeljenjem sv. Potvrde po diecezi. Za dvije 
godine će obići preko 200 župa. 30.IV. naredjuje «Pričest 
hrvatske djece za rusku djecu u pandžama bezbožnog ko- 
munizma». 21. svibnja objavljuje «Okružnicu o brizi za 
svećeničke kandidate». 10. lipnja traži od župnika izvje- 
štaje o radu društava K.A. Dne 2. srpnja služi svečanu sv. 
Misu za «Hrvatski katolički dnevnik». Nekoliko dana na- 
kon toga predvodi prviput osobno Zavjetno hodočašće gra- 
da Zagreda u narodno svetište u Mariji Bistrici. (Tako će 
nastaviti sve do 1946. i time najviše pridonijeti onim veli- 
čanstvenim manifestacijama narodne odanosti prema Mariji 
i njenom najvećem svetištu u Hrvatskoj.) 9. kolovoza na- 
redjuje «Sabirnu akciju za osnutak osam novih župa u Za- 
grebu». Kod sabirnog stola u katedrali stoji sam osobno. 
Kasnije govori na pokrajinskom euharistijskom kongresu 
u Virovitici. (Time započinje drugo značajno djelo svoga 
apostolata—godišnje euharistijske kongrese). U prosincu po- 
novno traži od svih društava K.A. izvješća o radu i pravila, 
a u svrhu njihove temeljne mobilizacije i reorganizacije. 
Dodajemo, da je na parlamentarnim izborima te godine, 
kao i poslije, t.j. 1938., glasovao zajedno s narodom za 
listu dra V. Mačeka. 


1936. 


U «Korizmenoj poslanici» piše kleru i vjernicima o zloj 
štampi; 7. ožujka preporuča župnicima osnutak «Društva 
Presvetog Oltarskog Sakramenta». Okružnicom od 24. svib- 
nja naredjuje «Pobožnosti zadovoljštine Presv. Srcu Isusovu 
za uvrede bezbožnika.» Energičnom izjavom od 11, lipnja 
traži potpunu depolitizaciju društava K.A. Okružnicom od 
20 rujna predočuje kleru i vjernicima «razornu barbarsku 
silu španjolskog komunizma» i piše: «Španjolski primjer 
mora otvoriti oči i onima, koji ravnaju sudbinom naroda». 
Iz stanovitog saopćenja Kancelarije Nadbiskupskog Duhov- 
nog Stola vidi se, da ne žali najvećih napora u primanju 
osobnih posjeta svoga klera. (O, kako je bio uvijek velik 
u osobnom kontaktu sa svojim svećenicima!) Dne I4. ko- 

lovoza osniva «Povjerenstvo za crkvenu umjetnost» i daje 
mu statut. Dne 21. kolovoza izdaje okružnicu «O pouča. 
vanju vjeronauka u pučkim školama». 23. kolovoza saziva 
k sebi sve duhovnike društava K.A., a 30. listopada opet 
sve dekane. (To je bila prva od njegovih budućih i čestih 
«dekanskih konferencija»). Vijećao je s dekanima o orga. 
nizaciji pučkih misija, o zatvorenim duhovnim vježbama 
po župama, o popunjenju praznih župničkih mjesta, o ure. 
djenju penzionog fonda za svećenike i t.d. 31. prosinca traži 
od župnika izvještaje o posljednjim «misijama u župi». 


1937. 


Početkom siječnja saziva Biskupske konferencije čita- 
vog katoličkog episkopata u državi. (Od tada će biti stalno 
sav Episkopat jedinstveno aktivan.) Prvi predmet vijećanja 
ove konferencije bio je: komunistička opasnost. Dne 31. 
ožujka izdaje okružnicu o «Vojni pokore proti komuniz- 
mu». Pred svršetak školske godine osobno inspicira rad 
vjeroučitelja na zagrebačkim srednjim školama. Dne 23. 
lipnja piše kleru i vjernicima okružnicu «Proti psovke», 
velike narodne mane. Koncem srpnja vodi Hrvatsko na- 
rodno hodočašće u Svetu Žemlju. Kraj Maslinske gore bla- 
goslivlje novi oltar hrvatskog mučenika Bl. Nikole Tavili- 
ća, a na Križnom putu tamo i po zagrebačkim ulicama, na 
povratku, nosi na svojim ledjima—Križ. 25. listopada otva. 
za u Zagrebu značajnim govorom «Prvi Hrvatski Socijalni 
Tjedan». Uoči Nove Godine izjavljuje pomoćnim biskupi- 
ma i kleru: «Cum his qui oderunt pacem, eram pacificus... 
Quicumque voluerit esse amicus huius saeculi, inimicus Dei 
constituitur... Blago vama, kad vas budu progonili i go- 
vorili sve zlo, lažući protiv mene...» Najavljuje za slijedeću 
godinu pojačanu katoličku akciju, pučke mišije i tri euha- 
ristijska kongresa u diecezi. 


1938. 


. Tu godinu proglasuje dvjema okružnicama (9. i 10. si- 
ječnja) Godinom Euharistije i kršćanske obitelji». Nare- 

djuje kleru, da u korizmi propovijeda o temi «Kršćanska 
obitelj». Preporuča molenje sv. Krunice u obitelji i borbu 
protiv bijele kuge. U veljači zabranjuje javnom izjavom 
prosvjedne skupštine hrvatskih katolika povodom onemo- 
gućenog Konkordata države sa Sv. Stolicom. (Unatoč ra- 
tifikacije u parlamentu, Konkordat je onemogućen inter- 
vencijom beogradske ulice i srpsko-pravoslavne Crkve.) Po- 
sebnom okružnicom preporuča vjernicima «Pučko izdanje “ 
Sv. Pisma». Otvara Drugi Hrvatski Socijalni Tjedan i go- 
vori o temi «Crkva u društvenom poretku». Dne 30. listo- 
pada objavljuje svim društvima načelnu okružnicu o K.A. 
U studenom ide u Rim, «ad limina», prvi put kao nadbi- 
skup. Uoči Nove Godine ističe uz bolne takodjer i sretne 
momente minule godine: Na trima euharistijskim kongre- 
sima bilo je, tvrdi, preko 100.000 vjernika. Samo u Va- 
raždinu primilo je preko 25.000 sv. Pričest. U 36 župa 
održane su 8.dnevne misije; oko 12.000 seoskih vjernika 
prisustvovalo je duhovnim vježbama. Ističe nadu u konačni 
nestanak trzavica u redovima K.A. i veliki porast članova 
u društvima. 


1939. 


Koncem siječnja saziva i vodi Konferencije Katoličkog 
Episkopata. Vjećalo se o kršćanskom braku, o jugoslaven- 
skim protuvjerskim školskim udžbenicima i o penetraciji 
srpsko-pravoslavnih nastavnika u školama na području 
Hrvatske. Povodom izbora novoga Pape Pija XII. govori 
na radio o značenju Papinstva. (Otada će više puta go- 
voriti na radio.) 27. veljače povjerava kanoniku Dočkalu 
osnutak «Diecezanskog Muzeja». Triumfalno otvara redom 
osam novih župa u Zagrebu. Povodom predstojeće 1300-go- 
dišnjice prvih veza hrvatskog naroda sa Sv. Stolicom, upu- 
ćuje značajnu okružnicu kleru i narodu. Započinje na za- 
grebačkoj radio-postaji redovite radio-propovijedi u nedje- 
lje i blagdane. Koncem travnja organizira «Kongres hrvatske 
katoličke štampe». (Radilo se iznad svega o izdanju hrvat- 
skog katoličkog dnevnika). 26. ožujka otvara Izložbu li- 

turgijskog ruha, a kasnije najavljuje organizaciju Velike 
izložbe hrvatske crkvene umjetnosti. 16. travnja govori na 
radio o Miru. U to vrijeme počinju radovi na popravku 
katedrale. 26. travnja naredjuje pobožnosti za mir. 4. svib. 
nja otvara «Akciju za kanonizaciju hrvatskog blaženika Ni. 
kole Tavilića». 9. lipnja organizira zajedno s Gospodarskom 
Slogom «Pomoć postradalim od poplave». Neumorno obi- 
lazi osobno po diecezi «Sastanke duhovnika K.A.» Obnav- 
lja Arhidjakon. vizitacije župa. Te godine se već drže u 
«Domu dohovnih vježbi» brojni tečajevi duhovnih vježbi 
za svećenike. U srpnju blagoslivlje «Dom Gospodarske Slo- 
ge», što još tjesnije povezuje Crkvu s narodom i njegovim 
političkim vodstvom. Okružnicom od 3. kolovoza urgira 
«duhovni preporod hrvatskoga naroda, povodom predstoje- 
ćeg jubileja 1300-godišnjice hrvatskog katolicizma». U rujnu 
organizira «Pastoralni tečaj svećenstva». Osniva «Djelo za 
svećenička zvanja». Konkretno nalaže «rad za kršćansku 
obnovu hrvatske obitelji». 29. listopada predvodi hrvatsko 
hodočašće Sv. Ocu u Rim i moli postupak za kanonizaciju 
B1. Nikole Tavilića. Iz Rima upućuje vjerriicima poslanicu 
o istom predmetu. 14. prosinca apelira na kler «za poja- 
čano širenje knjiga izdanja Društva Sv. Jeronima». Na Bad. 
njak ustanovljuje na svom dobru u Brezovici prvi hrvatski 
samostan bosonogih karmelićanki. Predvidjajući teške dane 
vapije na 31. prosinca u katedrali Gospodu: «Da nobis 
Domine auxilium, quia vana salus hominum.» 


1940. 


Dne 10. siječnja upravlja hrvatskim liječnicima otvore- 

. No pismo protiv pobačaja i bijele kuge. Nakon t.zv. chrvat- 
sko-srpskog sporazuma» govori 14. siječnja u Zagrebu 

princu-namjesniku Pavlu granitne riječi «svijesnoga metro- 

polite, koji smatra, da mu je pravo i dužnost reći biskupsku 

riječ... Duhovni i svjetovni poglavari polagat će strogi ra- 

čun Bogu... Svaki pokušaj pogaziti Božje pravo, pogaziti 

prava hrvatskoga naroda, svršio je s 'porazom»... 24, si- 

ječnja izdaje okružnicu «O zadovoljštini za narodne gri- 

jehe», uoči spomenutog jubileja. 30. siječnja saziva zasje- 
danje «Poslovnog odbora Episkopata» radi rješavanja ak. 
tualnih crkvenih pitanja. Početkom svibnja putuje Sv. Ocu 
u Rim i s tim u vezi, 29. svibnja, objavljuje okružnicu «O 
jubilejskim povlasticama», kao i Papin «Breve o izvanred- 
nom hrvatskom jubileju». Dne 1. lipnja odredjuje za dan 
29. lipnja otvorenje Hrvatske jubilejske godine. 26. lipnja 
objavljuje kleru i narodu, da je odlučio provesti u djelo 
«neizvršeni zavjet Hrvatskoga Sabora iz 1739. godine i iz- 
graditi u ludbreškom svetištu zavjetnu kapelu». Početkom 
srpnja blagoslivlje na Bistrici novi provizorni grandiozni 
Križni'put. U dva govora u svetištu ističe vjersku i narodnu 
nuždu pokore za narodne grijehe, i, upozorava na prijete- 
ću opasnost od dvostruke nemani: od masonerije i krvave 
kominterne, «... kojima su usta puna priča o socijalnim 
reformama, a u isto doba pucaju radnicima i seljacima ko- 
sti pod knutom bezobzirnog birokratizma, koji omogućuje 
razuzdan život nekolicinji silnika na grbači ispaćenoga pu- 
ka...» Na pokrajinskom Euharistijskom Kongresu u Glo- 
govnici (15.VIII.) govori o golemoj opasnosti marksističke 
propagande i veli: «Tko s vragom tikve sadi, o glavu mu 
se razbijaju!... Po plodovima njihovim poznat ćete ih!...» 
1. rujna govori opet u Sv. Križu Začretju na Euharistijskom 
Kongresu i upozorava narod na budnost, «da mu se ova ku. 
ga ne uvuče u kuću, jer ona znači propast za svaki narod!» 
Dne 7. rujna pohadja kažnjenike u kaznioni Stara Gradi- 
ška, te im drži govor pun topline i ohrabljenja. 8. listopa- 
da obraća se hrvatskim sezonskim radnicima u Njemačkoj, 
koji su «silom prilika morali ostaviti rodni kraj». 26. rujna 
daje «Posebna ovlaštenja za postignuće hrvatskog jubilar- 
nog oprosta». 28. kolovoza osobno vodi na Bistricu hodo- 
čašće djece za oproštenje narodnih grijeha i za ljepšu bu- 
dućnost Domovine. 24. listopada otvara posebnom alokuci- 
jom «Četvrti hrvatski liturgijski kongres». Dne 25. listopada 
nalaže katehetske propovijedi po crkvama, kao ustuk vjer- 
skom neznanju i razornom djelovanju neprijatelja vjere. 
Dne 3. studenoga otvara «Četvrti Hrvatski Socijalni Tje- 
dan» alokucijom o «brizi za Zdravo narodno pokoljenje» 

1. studenoga propovijeda «proti demona mržnje: Blago 
krotkima...» 27. listopada iznosi «Program rada K.A. za 
narednu godinu»: «Uklonite zle misli, prestanite naopako 
živjeti. naučite dobro raditi, tražite pravicu, pomognite 
progonjene, dajte pravdu siromasima...» Okružnicom od 
4. studenoga propisuje kleru i vjernicima «Molitve za mir» 
i aSabirnu akciju za bijedne». Dne 7. studenoga vodi ple- 
narna zasjedanja čitavog katoličkog Episkopata. Nekoliko 
dana poslije toga govori u Peterancu bivšim ratnicima : 
«Pravi muževi ne sagibaju koljena pred lažnim duhom vre- 
mena!» Na «Nedjelju za mir» naglasuje opet: «Ako ne 
budete činili pokoru, svi ćete zajedno proposti.» 27. stu- 
denoga govori akademičarima, a slijedećeg dana akademi- 
čarkama o kraljevskom dostojanstvu djece Božje i o putu 
solidne duhovne izgradnje. Dne 10. prosinca govori opet 
akademičarima-križarima vrlo značajne riječi: «Pripadni- 
ci svih katoličkih organizacija moraju danas biti apostoli. 
No ne onakovi učenici koji trate vrijeme u jalovim raspra- 
vama, jesu li Petrovi ili Pavlovi, nego apostoli, koji svim 


silama rade, da sve predobiju za Krista!» Na Silvestrovo “ 


govori u katedrali «Humiliamini igitur sub potenti manu 
Dei!», a uoči Nove Godine stavlja na srce pomoćnim bisku. 
pima i kleru «vapaje Gospodu, da od našeg naroda odvrati 
ratnu pogibao i strahote.» 


1941.—D0 6. TRAVNJA. 


Dne 3. siječnja apelira na narod za Zimsku pomoć bi- 
jednima. U tančine je razradio program Jubilarnog Euha- 
ristijskog Kongresa, koji se trebao održati u Zagrebu od 


20. do 24. lipnja. Koncem siječnja putuje u Dubrovnik s 


banom Šubašićem i u Kotor sam na tradicionalne sveča- 
nosti sv. Vlana i sv. Trifuna. U Dubrovniku je izjavio : 
«Režim Boga Stvoritelja, izražen u Dekalogu i Evanjdjelju, 
pristaje kao nijedan drugi, za sva vremena, za sve i za sve 
okolnosti... Iz gnijezda vlastitog gavrani već se dižu, da 
nam zemlju skvrne!» U Zagreb je doveo nove redovnike 
i priprema misije u Metropoli. U vezi s Jubilarnim Kon- 

gresom putuje 10. veljače u Rim, a 20. u Beograd. Dne 
23. veljače saziva sve zagrebačke vjeroučitelje i drži im na- 
govor «Medice curate ipsum!» Isti dan ujutro otvara Iz. 
ložbu slika u korist zimske pomoći. 6. ožujka predsjeda 
vjećanju Poslovnog odbora Episkopata. S drom Mačekom, 
političkim vodjom hrvatskoga naroda, utvrdjuje «odlučnu 
jedinstvenost duhovnih i svjetovnih hrvatskih pretstavni- 
ka.:. u ovim danima evropske tjeskobe... osobito ove jubi- 
larne hrvatske godine,... u kojoj će se manifestirati je- 
dinstvenost Hrvatske, kao nikada do sada.» Dne 20. ožujka 
upućuje «Poslanicu hrvatskoga Episkopata biskupima ka- 
toličkog svijeta» i poziva ih na Jubilarni Hrvatski Euha- 
ristijski Kongres. 6. veljače izdaje «Pravilnik za izradbu 
školskih knjiga za vjeronauk u pučkim i srednjim škola. 
ma». 23. ožujka govori budućim učiteljima na Učiteljskoj 
školi u Zagrebu: «Vi ste u školi ne samo mandatori države 
i roditelja, nego u prvom redu mandatori Božji!» 25. ožuj- 
ka govori akademičarima : «Temelji zgrade vašeg duhovnog 
života imadu biti.čvrsti i sigurni. O bitnim stvarima ne 
može nikada biti diskusije!» 27. ožujka poziva kler na mo- 
litve, «da naša Hrvatska... ostane poštedjena od ratnih 


strahota,... a u miru, slobodi i pravdi uzmogne raditi oko 


svog napretka i blagostanja.» 

EVANDJEOSKI SAMARJANIN 


«Neki čovjek silazio iz Jeruzalema u Jerihon i' padne 
medju razbojnike, koji ga oplijeniše i izraniše, pa otidjo- 
še, ostavivši ga pola mrtva... A Samarjanin... pristupvši, 
zavi mu rane, zalivši ih uljem i vinom...» (Lk., X., 30-36.) 


10. travnja 1941., upravo kad je hrvatski Metropolita obavljao s kle- 
rom i vjernicima u katedrali «Oficium tenebrarum Velikoga Petka» 
Hrvatska je bila proglašena nezavisnom državom. Odmah nakon toga 


udjoše u Zagreb Hitlerove trupe. S druge strane su takodjer čekale ' 


slobodan put u Hrvatsku Musolinijeve divizije. Je li se radilo stvarno 
o nezavisnoj državi ili o dvostrukoj okupaciji, to pitanje prepuštamo 
objektivnoj povijesti. Jedno je sigurno, da je Hrvatska postala krvavo 
razbojište bez precedensa u njenoj historiji. U njoj su se smjesta 
uhvatile u koštac na život i smrt, kroz četiri godine, četiri strane 
«vojske»: Hitlerova, Musolinijeva, partizanska i ona srpsko-hegemo- 
nističkih četnika. Hrvati su se, zaprepašteni i silom neprilika, morali 
ukopčati u strašnu tragediju. U tome je bilo ponešto, ali obzirom 
na broj, u neusporedivoj manjini, revolucionarnih motiva, dok je ve- 
čina naroda bila prisiljena, da se brani od tolikih napadača. Hrvatski 
narod nije ni u bivšoj Jugoslaviji, ni za vrijeme rata, a najmanje u da- 
našnjoj FNRJ gledao potpuno ostvarenje svojega elementarnog prava 
na državnu i narodnu slobodu. 


Koji je stav zauzeo hrvatski metropolita dr. Alojzije : 


Stepinac u te teške dane? Onaj, koji mu je diktirala sa. 
vijest Nadbiskupa i Hrvata. Dr. I. Politeo, odredjeni Nad. 

biskupov branitelj na «procesu», rekao je gotovo čitavu 
istinu, kad je naglašavao u svom obrambenom govoru : «On 
je bio glavna utjeha, čvrst oslonac za ustrajnost u otporu 
i lijepa nada,... dok su drugi «držali figu u džepu». Tko 
nije šutio, tko je javno prosvjedovao, bio je Nadbiskup 
Stepinac. I, htio bih vidjeti onoga... tko je na okupiranom 
području... onako otvoreno, i energično i često prosvjedo- 
vao proti svih nasilja... Neka se ne hvale danas i ne pods- 
mjehuju onomu, koji se je na djelu pokazao daleko ju- 
načkiji od njih...» Njegove su riječi bile ulje, a njegova 
djela bila su vino na teške rane svih oplijenjenih, izranje- 
nih i pola mrtvih -u Hrvatskoj. 


PREDICATOR VERITATIS 


Na sam blagdan Uskrsa 1941. (13. travnja) govori u ka- 
tedrali: «Disce ubi sit prudentia, ubi sit virtus, ubi sit in- 
tellectus : ut scias simul ubi sit longiturnitas vitae et victus, 
ubi sit lumen oculorum et pax. (Bar. 3.14)... Tot et tam 
mala pacem apellant (Sap. 14.22)... Expectavimus pacem 
et non erat bonum (Jer. 8.5)... Kneže mira, dodji medju 
nas i reci nam: «Mir vama!» (Niti jednom riječju ne spo- 
minje nedavne dogadjaje u Hrvatskoj). Njemu je iznad 
svega do—mira. O toj će temi mnogo i stalno govoriti, a 
možda na konkretnu situaciju, možda najzčajnije sveuči- 
lištarcima, 18. ožujka 1945.: «Ili možda stoji mir u tome, 
da jedan dio društva prigrabi vlast ognjem i mačem, a dru. 
gima ne preostaje drugo nego polako umirati, makar su u 
golemoj većini?! Je li to mir, da se na laku ruku može 
ubijati intelektualce, svećenike, gradjane drugih političkih 
mišljenja?» 


ZA DVA BESKOMPROMISNA NAŠELA 


«Možda misle zaraćene stranke, udarajući našu zemlju 
ovakovim strahotama, da smatrati zločinom, ako hrvatski 
narod želi slobodu svim svojim silama... i brani svoju na- 
cionalnu autonomiju nečuvenim žrtvama!» (Na Bistrici, 

srpnja 1944.). «Povijest svjedoči, 'da hrvatski narod nije 
nikada prestao, kroz cijelu svoju tisućugodišnju prošlost, 
plebiscitarno naglašavati, da se ne odriče svog prava na slo. 
bodu i nezavisnost, koju on od srca želi i svakom drugom 
narodu» (Patirsko Pismo od 24. ožujka 1953.). Jedno je 
načelo državne slobode i nezavisnosti, a drugo je pitanje 
režima. U dva je već maha prije bezuvjetno tražio od svega 
svojega klera poipunu depolitizaciju. (Okružnice od 12. 
veljače 1935. i od 10. kolovoza 1938.) Dne 4, veljače 1942. 
saopćuje kleru, da su «ove odredbe još uvijek na snazi» i 
dodaje: «Naša je sveta dužnost u svemu se vladati i misliti 
kao 'ministri Christi, dispensatores mysteriorum Dei* i pro- 
povijedati samo Krista Raspetoga i njegovo Evandjelje. Pre- 
pustimo svjetovne poslove drugima, prema nadahnutim rije- 
Šima sv. Pavla: "Nemo millitans Deo implicet se negotiis 
saecularibus». : : 

A dne 23. veljače 1942. govori Hrvatskom Saboru: «Ne 
mogu, a da ne progovorim i ja, kao predstavnik Crkve Bo- 
žje... Ne zato, da dajem savjete u čisto političkim stvari- 

. ma—za koje nema (Crkva) poslanja od svog Božanskog 
Osnivača, te ne može stoga preuzimati za njih nikakve 
odgovornosti—nego za to, da pogled zakonodavnog tijela, 
kao što je Sabor upravi Bogu, tomu temelju i izvoru sva- 
kog zakonodavstva... Neka donosi zakone poštene, praved- 
ne, moguće.» (Njegov mi je tajnik, uoči ovoga govora, 
osobno saopćio, da je bio vrlo uzbudjen, što je bi pozvan 
da govori tom zgodom.) 


ZA EVANDJEOSKU LJUBAV 


«Ljubav prema čovjeku, bez razlike, kako se on zvao. 
U ovo zadnjih nekoliko decenija uspjele su razne bezbožne 
teorije i ideologije tako zatrovati svijet, da je mržnja po- 
stala, rekao bih, glavnim pokretalom svih ljudskih čina. 
Pogibelj je, da i oni, koji se diče katoličkim imenom, da 
ne rečem čak i duhovnim pozivom, postanu žrtvom strasti 
i mržnje, i zaborave na zakon, koji je najljepša karakte. 
ristika kršćanstva, zakon ljubavi,... jer se bez nje ljudsko 

društvo pretvara u opor divljih zvijeri, upravo onako, kao 
što ljubav pakao pretvara u raj... I, dokgod opet ljubav 
Kristova ne obasja srca naša, ludost je i pomisliti na bolje 
dane čovječanstva, ludost je vjerovati u boljega čovjeka!» 
(26. listopada 1941.) 


ZA PRAVA I DOSTOJANSTVO LJUDSKE OSOBE 


«Bez sumnje je jedna od najtežih zabluda našega vre- 
mena, da je vrijednost ljudske osobe spala na ništa. Danas 
se ona gazi nogama manje više po čitavom svijetu... Obra- 
na dostojanstva ljudske osobe, obrana prava obitelji, obra- 
na malenih i slabih naroda... Svaki, dakle, čovjek, bez obzi- 
ra, kojoj rasi i narodnosti on pripadao,... svaki od njih 
jednako mosi u sebi pečat Boga Stvoritelja i imade svoja 
neotudjiva prava, kojih mu ne smije oteti ili ograničiti 
samovoljno ni jedna ljudska vlast... Svaki od njih ima pra- 
vo na tjelesni život,... na duševni život,... na religiozni 
odgoj, na upotrebu materijalnih dobara... Što to znači, ra- 
zumjeti može samo onaj, koji ima prilike gledati suze 
onih, kojima prijeti pogibelj... Mi smo prošli tjedan imali 
više puta prilike gledati te suze i slušati uzdahe ozbiljnih 
muževa i vapaje bespomoćnih žena, kojima prijeti slična 
pogibelj samo zato, jer se njihovo obiteljsko svetište ne 
poklapa s teorijama rasizma. Mi, kao predstavnici Crkve, 
nismo mogli ni htjeli šutjeti, a da ne zatajimo svoje slu. 
žbe... A danas to kažemo i javno!» (U katedrali, 14. ožu- 
ika 1943.) «Ako je po srijedi miješanje koje strane vlasti 
u naš život, onda se ne bojim, da ovaj moj glas i prosvjed 
dodje i do organa te vlasti. Katolička Crkva naime ne pozna 
nikakvoga straha pred nikojom zemaljskom silom, ako se 
radi o obrani najosnovnijih prava čovjeka». (Iz pisma dru 
Paveliću, 6. ožujka 1943.) «Pravi odnos prema bližnjemu 
zahtjeva, da u njemu ne gledamo zvijer, nego čovjeka, di- 
jete Božje kao što smo i mi sami, braću, koju smo dužni 
ljubiti, jer svi zajedno moramo govoriti: Oče naš, koji 
jesi na nebesima!» (Propovijed na koncu pokorničke pro- 
cesije, 31. svibnja 1942.) 

PROTI RASIZMA I NJEGOVIH METODA 


«Svi narodi i sve rase imaju svoje porijeklo u Bogu... 
Rasne razlike ne mogu biti razlog njihovog medjusobnog 
uništavanja. Crkva bi bila nevjerna svojoj zadaći, kad ne 
bi danas digla svoj glas u obranu sviju, koji su Žrtve ne- 
pravde, bez obzira na rasu, kojoj pripadaju» (25. listopa- 
da 1943.) «Stvarno postoji jedna rasa, a to je Božja rasa. 
Njezin rodni list nalazi se u knjizi Postanka, kad je Božja 
ruka iz gliba zemaljskoga sazdala prvog čovjeka i udahnula 
mu životni duh.» (Na blagdan Krista Kralja 1942.) «Crkva 
mora sa stanovišta Evandjelja osuditi zločinstva i ispade 
neodgovornih elemenata i nezrelih mladića, te zahtjevati 
puno poštovanje čovječje osobe, bez obzira ma dobu, spol, 
vjeru, narodnost ili rasu, jer su svi ljudi djeca Božja i za 
sve je umro Krist» (Iz pisma dru Paveliću 19. studeno- 
ga 1941.) 

Osim ovih citiranih primjera mogli bismo navesti još 
bezbroj drugih, u kojima se odrazuje ne samo energičan 
stav Nadbiskupa, nego takodjer i njegov posvemašnji i pot. 
puni smisao za pravednost. 


ODGOVOR NA PODVALE S LIJEVA I DESNA 


«Mi im prije svega odgovaramo, da nismo, niti želimo 
biti ničija politička trublja... Mi smo uvijek u javnom 
životu propovijedali načela Vječnoga Božjega Zakona, bez 
obzira da li se radilo o Hrvatima, Srbima, Židovima, Ci- 
ganima, katolicima, muslimanima, pravoslavnima ili kome 
drugom. Katolička je Crkva ponavljala, i medju nama, 
bezbroj puta ono što misli i čemu ostaje vjerna... Ali bi 
oni, koji nam tako predbacuju, možda bolje učinili, da 
pokucaju na vrata vlastite savjesti, pa da si možda postave 
Pitanje, nije li možda veliki broj onih, koji su pobjegli u 
šume—a da nisu bili uvjereni u istinu komunizma—natje- 
rani naprotiv vrlo često u očaj, radi surovih metoda nekih 
pojedinaca, koji misle da smiju činiti što hoće, kao da ne. 
ma za njih ni ljudskih ni Božjih zakona... Crkva Katolička 
ne može dopustiti, da smije jedna rasa ili narod, jer je 

brojnija i jača, činiti nasilje nad drugom manjom i slabi- 
jom... Mi ne možemo dopustiti, da se ubijaju nevini... 
Sistem ubijanja stotina taoca za jedan zločin, za koji se ne 
može pronaći krivca, poganski je sistem, koji nije nikada 
donio, niti može donijeti, dobrih plodova. Jer je apsolutno 
sigurno, ako se hoće držati red takovim mjerama, da će 
mnogi od onih, koji su dosada slušali Crkvu—i ako su izlo- 
ženi teroru—, da će se osjetiti prisiljenima, da na koncu 
traže spas u šumi.» (31. listopada 1943.) «Mi osudjujući sve 
nepravde, sva ubijanja nevinih i sve paleže: mirnih sela, 
sve zatiranje sirotinjskih žuljeva, mi—žaleći sve nevolje 
i boli svih koji danas pate—odgovaramo ovako: Crkva je 
za onaj poredak, koji je napisan ne na raspadljivom papi- 
ru, nego u savjesti ljudskoj prstom Boga živoga!» 

DJELA MILOSRDJA «EVANDJEOSKOG 
SAMARJANINA» 


Ne možemo ovdje ni izdaleka izbrojiti, a kamoli citi. 
zati, sve što je Nadbiskup Stepinac kroz četiri godine rata 
napisao i rekao proti svih počinjenih zločina i nedaća, a u 
obranu svih nesretnika, koji su bilo nevini bilo krivi patili. 
Bez obzira, bili oni katolici ili nekatolici, Hrvati ili nehrva. 
ti. Jest, upravo kao evandjeoski Samarjanin, bili oni pri- 
jatelji ili neprijatelji. Kako je govorio, tako je i radio, 
prema riječima pjesnika: «Dobar pastijer, jer što kaže 
inom i sam svojim potvrdjuje činom!» A danas ga, eto, 
upravo najveći zločinci optužiše i osudiše, kao žrtveno ja- 
nje, ne samo za tudje, nego dapače za sve, pa i za svoje 
bezbrojne zločine. Ali hrvatski narod, kao i svi progonjeni 
tada, očito nisu zaboravili, koji su bili nosioci terora. Kao 
ito, tko je tada i uvijek bio hrvatski metropolita Stepinac! 
Evo tek nešto njegovih samaritanskih djela, budući da 
glavni zločinci, komunisti, ne prestaju vikati, da «nije ni 
prstom maknuo». A tko bi nabrojio samo pisane dokumen. 
te o tome, koji se nalaze u arhivu njegova tajništva. Dakle 
tek nešto : 


ZA SVOJE NESRETNO STADO 


U obranu svojega pučanstva od nasilja njemačke vojske 
spomenuli bismo ovdje tek dva pisma, koja je uputio (3. i 

11. siječnja 1944.) generalu Glaise-u v. Horstenau. Zatim 
ono upućeno R. Casertanu, talijanskom poslaniku u Za. 
grebu, proti izgreda i zlodjela talijanske vojske. («Dkol- 
suost, koja čini još većim skandalom učinjenim od pri- 
padnika plemenitog i katoličkog talijanskog naroda, kada ti 
povredjuju prava naroda na teritoriju okupiranom i anekti. 
ranom... Nadam se, da Vam je poznato, da sam ja uvijek 
branio prava drugih i osudjivao njihove povrede, bez ikak. 
ve razlike.») Napokom javni protest proti bombardiranja 
Zagreba sa strane savezničkih aviona, 22. veljače 1944. Tom 
su zgodom stradale dvije zagregačke crkve, poginulo je se- 
dam dominikanaca i «stotine nevinih žrtava, medju kojima 
toliko slabih žena i sitne djece.» 

U četiri navrata apelirao je okružnicama (qu jeseni 1942., 
17 kolozova 1943., 7. ožujka 1944. i 15. studenoga 1944.) 
na kler i vjernike za prehranu gladnih i pasivnih Krajeva 
u Primorju, Dalmaciji i Hercegovini. Njegova «Caritas» 
je organizirala nabavku i poslala preko 50 vagona hrane u 
te krajeve. Njenu i Sv. Ocu ne će nikada zaboraviti ljubav 
i pomoć tisuće Hrvata deportiranih u talijanske logore. 
I oni, za koje se osobno i preko «Caritasa» pobrinuo, kada 
su sa svih ratnih razbojišta pobjegli k njemu u Zagreb. 
On i njegova dva tajnika bili su tada najefikasnija orga- 
nizacija «Pomoći». Samo za postradale od bombardiranja 
Zagreba dao je osobno 200.000 kuna. Tko bi nabrojio sve 
one Hrvate, koji su bili onda politički progonjeni, sudjeni 
i osudjeni, a za koje se on osobno, i preko tajnika, usme- 
no i pismeno zauzimao. A mnoge je spasio od smrti. (Bila 
je vrlo značajna i primjećena njegova aluzija na početku 
jedne propovijedi u katedrali, kada je rekao: «Car Teodo. 
zije je jednoga dana odlučio iz zatvora pustiti sve sužnje»). 
On, Papin legat i tajnici nisu išli toliko puta Paveliću i 
drugima (Glaise-u, Kasche-u, Casertanu) kao «kolabora- 
tori» (a kamoli kao «zločinci»), nego kao ponizni, ali ener- 
gični molitelji, posrednici i prosvjednici. Bilo da traže 
pravdu, bilo da mole milosrdje za nevine i krive. Učinili 
su sve i svima, koliko je bilo u njihovoj moći. «Caritas» je 
našoj braći u pasivnim krajevima slala hrane na desetke 

vagona i tako spasila mnoge stotine ljudi od gladi i smrti. 
Ona se brinula za prehranu naše braće po krvi, koja su 
bila odvedena u logore u Italiji. Te nesretnike je hranila 
i onda, kada su se vratili kućama... Ona je spasila svojim 
djelovanjem oko 7.000 djece, bez razlike vjere». (Pastir- 
sko Pismo). Možda se samo njegovoj intervenciji imade 


zahvaliti, da Zagreb nije nakon njegovog protesta (1944.)' 


više i teže stradao od bombardiranja savezničkih zrakoplo- 
va. A taj je prosvjed bio tim značajniji, što su ga vla- 
stodršci ubrajali medju t.zv. anglofile. 


ŽA DEPORTIRANE SLOVENSKE SVEĆENIKE I IZBJEGLICE 
Tko zna, što bi bilo kasnije od oko 300 slovenskih sve- 


ćenika—i od Katoličke Crkve u, Sloveniji—da ih on nije 
spasio, kad ih je Hitler 1941. gotovo sve silom odstranio iz 


Slovenije?! Sve ih je bratski primio i razmjestio ih po. 


Hrvatskoj, većinom po svojoj nadbiskupiji. Isto je tako spa. 
sio i mnogobrojne druge Slovence, koji su takodjer milom 
ili silom morali napustiti svoju domovinu. On se pobrinuo, 
ne samo da budu smješteni, nego i za njihovu hranu, odje- 
ću i uposlenje. Kao i to, da ih njihovi svećenici mogu 
pohadjati. (Od svih tih mnogobrojnih svjedoka nadbisku- 
pove samaritanske ljubavi, tek je jedna žena, Slovenka, 
sestra Crvenoga Križa, bila tobože pripuštena kao svjedok 
obrane na «procesu». Ali ne u sudnicu, nego je bila spo- 
menuta u dnevnoj štampi, a da joj nije bilo dopušteno 
svjedočiti za svog dobrotvora i dobrotvora tolikih njenih 
sunarodnjaka.) Medju golemim lažima «procesa» jedna je 
i ona, da nije ni «prstom maknuo» za pet slovenskih sve- 
ćenika u jasenovačkom logoru. Postoje pismeni dokumenti, 
koji opovrgavaju potpuno ovu komunističku laž. Ovi su 
svećenici, upravo na Nadbiskupovu intervenciju trebali iza- 
ći na slobodu. A on nije kriv, što su pred oslobodjenjem 
uhvaćeni na «crvenom poslu» kod dra N. Nikolića. Ovaj 
ih je Nikolić upravo time upropostio i onda na «procesu» 
iznio spomenutu strašnu komunističku laž! 

ZA PROCONJENE ŽIDOVE U HRVATSKOJ 


Citirajmo tek neznatni dio njegovih pismenih interven- 
cija, a da i ne spominjemo njegove javne proteste na pro- 
povijedima, koje su danas, više manje, poznate čitavome 
svijetu. «Lišiti osobe, koje pripadaju drugoj rasi ili na- 
rodnosti, svake mogućnosti opstanka i staviti na njih sra- 
motne značke, to je pitanje čovječnosti i morala... Naredba 
za nošenje židovske značke zaista ne bi smjela biti izvrše- 
na.» (Ministru unutarnjih poslova, 22. travnja 1941.) «Neka 
se zaštiti osobna sloboda Židova i židovskih potomaka... 
Neka im se vrati njihovo vlasništvo!» (Istomu, 18. stude- 
noga 1941.) «Proncse se glasovi o uhićenju u masi Židova 
i o njihovom preselenju u logore... Dopuštam si tražiti od 
Vas, da se svom. Vašom vlašću suprostavite svakom nepra- 
vednom postupku prema gradjanima, kojima se ne može 
ništa drugo predbaciti... Nadam se, da ćete spriječiti ne 
samo povredu kršćanskih zakona, koji obavezuje na ljubav 
prema bližnjemu, nego da ćete spriječiti i povredu naje- 
lementarnijeg prirodnog zakona čovječnosti.» (Istomu, 7. 
travnja 1942.) Koliko puta sam vidio tada vrhvnog pogla- 
vara Židovske bogoštovne općine u Zagrebu i Hrvatskoj, 
dra Freibergera, kako ide ili odlazi od Nadbiskupa. Za. 
grebački nadbiskup je dapače kod sebe krio ne samo spo- 
menutog nadrabina, nego i njegovu biblioteku. A dr. Frei- 
berger nije uvijek išao Nadbiskupu samo radi sebe. Sa 
znanjem i odobrenjem Nadbiskupa, ovo znam osobno, krita 
je osoba najprije na njegovom dobru u Brezovici, a poslije 
na jednom drugom crkvenom posjedu. Nakon što su mu 
predbacili, da je čak u vezi s partizanima. I t.d., i t.d. 
Medjutim, vjerojatno nisu nikoga od Židova htjeli pri- 
pustiti, da svjedoči na «procesu» predpostavljajući, da ne 
bi krili istinu, a svaka je istina bila u prilog sudjenom 
Nadbiskupu. To se vidi i po glasovitoj izjavi Mr. Louisa 
Breyera, predsjednika američkih Židova, koji je nakon za- 
grebačkog «procesa» objavio u novinama i ovo: «Ovaj 
veliki čovjek Crkve (Nadbiskup) bio je optužen, da je bio 
kolaborador nacista. Mi Zidovi to poričemo. Mi znamo iz 

njegove prošlosti, počevši od godine 1934. pa dalje, da je 
on bio istinski prijatelj Židovima, koji su u ona vremena 
stenjali pod Hitlerovim progonima i progonima njegovih 
slugana. On je bio jedan od rijetkih ljudi u Evropi, koji 
su se digli protiv nacističke tiranije, u doba kada je to 
bilo opasno... Taj čovjek, sada žrtva sramotnog sudjenja, 
za čitavo vrijeme nacističkog režima govorio je otvoreno 
i neustrašivo protiv rasnih niirnberških zakona i njegova 
opozicija nacističkom teroru nije nikada popustila. On je 
javno ustao proti zloglasnog sistema «žute zvijezde» zastu- 
pajući stanovište, da to povrijedjuje dostojanstvo čovjeka. 
I njegova je zasluga, da se to ukinulo... Iza Njegove Sve- 
tosti Pape Pija X]I., nadbiskup Stepinac je bio najbolji 
zastupnik progonjenih Židova u Evropi.» 


ZA PROGONJENE SRBE U HRVATSKOJ 


Na etničkom i političkom tlu Hrvatske nalazi se stanoviti broj pra- 
voslavnih Srba, razasut po Srijemu, Bačkoj, Slavoniji, Kordunu, Lici 
i Bosni. Oni su bili u te krajeve bratski primnjeni, kada su svojedobno 
bježali pred Turcima. Ali već za Austro-ugarske se nisu vladali ni 
bratski ni zahvalno prema Hrvatima. Za kraljevske Jugoslavije još 
manje. Nema sumnje da su mnogi od njih bili «guje u njedrima Hrvat- 
ske». Godine 1941. su pak mnogi otvoreno i s oružjem u ruci izazivali 
na sebe osvetu i bijes tadašnjeg režima, bilo kao drski izazivači i bun- 
tovnici, bilo kao borci za uspostavu sadašnjeg krvavog komunističkog 
terora. Stoga je po nošem sudu donekle razmumnjiv, makar ne uvijek 
opravdan, Pavelićev stav prema njima. On ih je u početku djelomično 
istjerao sa područja Hrvatske, a iskrene i prividno lojalne je, na 
isključivo svoju inicijativu, silio da predju na katolicizam. Pogotovu 
one tisuće, koje su za veliko-srpskog Karadjordjevićevog režima izdali 
svoje hrvatsivo i katoličanstvo. Napokon je umjetno stvorio t. zv. 
«Hrvatsku pravoslavnu Crkvu». Hrvatski. je narod u većini sve ove 
mjere načelno u duši osudjivao. Taj narod, a najmanje Katolička 
Crkva, nikako nije za te mjere odgovoran. To je isključivo bila stvar 
tadašnjeg ustaškog režima i onih mnogih Srba, koji su ove represalije 
izazvali svojim držanjem. Ovo smo smatrali uvodno važnim i po- 
trebnim istaknuti. 


. Nakon što smo naprijed citirali tek najnužnije, da se 
vidi jasni stav hrvatskoga Metropolite o. progonu pravoslav- 

nih Srba u Hrvatskoj sa strane režima, iznijet ćemo sada 
nekoliko: činjenica, koje su svakako nesumnjivi dokaz, da 
je Nadbiskup Stepinac bio načelno i djelotvorno njihov 
zaštitnik, bez obzira na njihovu narodnost i vjeru. Što više, 
on se ponio kao pravi Evandjeoski Samarjanin, koji je 
iskreno priskočio u pomoć svima potrebnima, ne pitajući, 
jesu li Srbi u Hrvatskoj, i konkretno ti Srbi, krivi ili ne- 
vini, prijatelji ili dušmani njegove osobe, vjere i naroda. 
Evo, dakle, tek nekoliko slučajeva. . 

Saznavši već prvih dana NDH, da su u Zagrebu i oko- 
lici pohvatani neki Srbi kao taoci, hitno u noć telefonira 
predsjedništvu vlade: «Po katoličkom moralu nije nikada 
dopušteno ubijati taoce za zločine drugih. To je poganski 
sistem!» Dne 24. siječnja 1944. piše J. Vragoviću, šefu po- 
licije u Zagrebu: «Prema mojim informacijama, svi su 
uhićeni nevini. Protiv njih ne predstoji ništa. Jedini razlog 
njihovog uhićenja je to, da su pravoslavne vjere. Stoga 
tražim, da te osobe budu odman puštene na slobodu!» 

Medju dokumentima pismene zahvalnosti spomenimo na 
pr. onaj obitelji Milosavljevića ili izjavu vladike Disiteja, 
koji je naglasio i ovo: «Nadbiskup Stenipac se za mene 
zauzeo više nego bi to mogao učiniti moj rodjeni brat. 
Samo njegovom energičnom nastupu imam zahvaliti, da 
ustaše nisu porušili pravoslavnu crkvu u Zagrebu». 

Dne 29. prosinca 1942. piše osobno na jednom aktu: 
«Ovaj Srbin iz Beograda (Bogdan Rasković, sekretar Mi- 
nistarstva prometa u Beogradu) bio je kod mene u pratnji 
jednog njemačkog vojnika, da mu se što ne dogodi. Zahva- 
lio mi je za sve što sam učinio za Srbe i zamolio me, da 
interveniram za gornji slučaj. Izjavio sam mu, da sam ja 
protiv prisilnih prelaza na katolicizam. On mi je odgovo- 
rio: «Preuzvišeni, svi će se pokatoličiti, samo da spase 
život». Odmah sam išao ministru unutarnjih poslova, da 
interveniram. No ne znam, kakav je bio uspjeh moje in- 
tervencije. Svijestan sam, da sam učinio sve moguće» (Ste- 
pinac). 

U protesnom pismu dru Paveliću, poslije užasnog zlo- 
čina u glinskoj crkvi, piše 14. svibnja 1941.: «Smatram 

svojom biskupskom dužnošću dignuti svoj glas i izjaviti, 
da to nije dopušteno po katoličkom moralu; stoga Vas 
molim, da poduzmete najhitnije korake... da se ne ubije 
nijedan Srbin, kojemu se ne dokaže, da je zaslužio smrt.» 

Na jednom drugom spisu zabilježio je vlastitom rukom 
dne 31. prosinca 1942. : «Osobno sam intervenirao (za Savu 
Trljajića, pravoslavnog biskupa) zajedno s legatom Sv. Sto. 
lice Marconeom kod Poglavnika. Odgovoreno nam je, da 
se isti ne nalazi u Lepoglavi. Što smo mogli?» 

Dodajemo i to, kako je na molbu srpsko-pravoslavnog 
episkopa Irineja Ćirića, osobno išao Paveliću, da bi oslo- 


bodio iz koprivničkoga logora episkopovog brata Stevana, 


nekadanjeg ministra prosvjete u Karadjordjevićevom re- 
žimu. A tisuće djece bosanskih Srba?! Oni su danas već 
momci i djevojke, studenti i studentice, posinjeni u Za- 
grebu i Hrvatskoj. Živi su svjedoci samaritanske ljubavi 
Nadbiskupa Stepinca i njegove «Caritas». (Od njih ne pra- 
vi Tito *internacionalno pitanje" kao od Pirečnika). Za sve 
to su ga branitelji na procesu i nazvali «srpskim konzulom 
u Zagrebu za vrijeme NDH» Svjedoka za to, živih i jakih, 
imaju on i njegovi tajnici, u izobilju. Unatoč komu. 
nističko-četničke vike, da su hrvatski katolici bili «ubo- 
jice u ime Boga». Čak je Nazor i nehotice demantirao 1946., 
kada je na «Kongresu Srba u Hrvatskoj» uskliknuo : «Gle, 
koliko vas ima, a govorilo se, da su vas sve poklali!» 


A sada nekoliko riječi o t. zv. «prisilnom pokrštavanju Srba 
u NDEb». To je bila bezuvjetno jedna od "strašnih zabluda? Paveli- 
ćeva režima. A još više komunističko-četnička propagandna parola. 
Ona, po našem mišljenju, ne kalja niti sve ustaše, a kamoli časni 
obraz hrvatskoga naroda, Najmanje Nadbiskupa Stepinca. Mi ne mo- 
žemo ovdje citirati dugo Nadbiskupovo pismo, koje je uputio Pa- 
veliću, niti sve ostale brojne i rječite dokumente. Osobito ne one 
njegove obrane i one odredjenog mu branitelja dra Katičića. Evo tek 
jedne njegove pisane izvaje: «Sav će se taj narod natrag vratiti staroj 
vjeri, nakon promjene situacije, u kuju ja vjerujem!) (16. srpnja 1941. 
ministru dru Puku). On je u nekoliko mahova naglasio službeno, da 
u toj stvari treba postupati, kao u svakom sličnom vjerskom podla 
a to znači, da prelaz bude promišljen, iz potpunog uvjerenja i zega 
tome dragovoljan. Jest, radilo se bez sumnje o «prisilnim vjerskim 

prelazima», ali ta je prisila bila kod ustaških vlasti i vrlo često kod 
samih prelaznika. «Ja sam bio prisiljem, rekao je Nadbiskup pred 
komunističkim tribunalom, «premjestiti župnika, kojemu a se pra: 
voslavci prijetili smrću, jer je zatezao vjerskim prelazima!» (A bilo 
osni ne samo prijetnja sa strane prelaznika, nego i izvršavanja 
a!) «Neka nam se dokaže, da je samo jedna jedina osoba, 
nas, prešla na katolicizam!» Ove njegove riječi sma- 
im njegovim odgovorom na zlobnu i nađuvenu komu: 
nističko-četničku propagandnu parolu. Za to nije državni tužitelj 
Blažević (a la Višinski) dopustio, da u ovom predmetu svjedoče na 
«procesu» dva najuglednija i najkompeteninija svjedoka. Dva pravo- 
slavna Srbina iz Zagreba: dr. Dragišić i sveuč. profesor dr. Budi- 
savljević. (Dra. Dragišića nije milicija pustila u zgradu suda, a 


prof. Budisavljević je ostavio zakazanu operaciju, čekao do pola 6 na 
da «jedna lasta ne 


večer, da konačno bude obdijen s motivacijom, : : : 
čini proljeće».) A oni bi sigurno bili hametom raskrinkali one brojne 
«svjedoke» optužbe, od kojih uostalom nijedan nije okrivljivao «optu- 
ženoga Stepinca». Toliko na znanje nekomunistima i nečetnicima. 

S komunistima pak i s četnicima otklanjamo razgovarati o ovom 
predmetu. Oni naime nemaju pravo ni pisnuti—ni jedni ni drugi—o 
«prisilnom pokrštavanju». Za vrijeme režima četnika i njima sličnima 
(od 1918.-1941.) bilo je prisilno prekršteno nekoliko desetaka tisuća 
hrvatskih i slovenskih katolika na srpsko pravoslavlje. Statistike ne 
varaju. A komunisti? Oni već gotovo osam godina prisilno «prekr- 
štavaju» milijune katolika, muslimana, pravoslavaca i t.d., Hrvate, 
Slovence, Srbe, Macedonce i t.d.—na bezbožnu religiju komunizma 
Samo što to zovu «primanje u partiju», «upis u narodnu frontu», 
«sloboni izbori», «školska nastava», ili, recimo, upravo danas cinici- 
jativni odbori svećeničkih udruženja Cirila i Metoda» i t.d., i t.d. 
Ukratko «narodno prevaspitavanje»! Citao sam «presudu narodnog 
suda» nekom profesoru, koji je dobio dvije godine robije, jer je 
izjavio, da ne može usvojiti marksističku filozofiju i komunistički 
svjetovni nazor! 

Uostalom, desetci tisuća Hrvata-katolika, poklanih, povješanih, po- 
strijeljanib—a drugi desetci tisuća na izbjegličkom štapu—govore 
najrječitije o četničko-komunističkim žrtvama. Cetnici i komunisti! 
Osvetili ste se. «Pravdi» je udovoljeno. Ta najnovije statistike iz 
FNRJ očito dokazuju, da je u ratu, od 1941.-1945. poginulo najviše 
Hrvata. A strahoviti pokolji poslije rata? 


jeu B 
tih prijetnj 
prisiljena od 
tramo najbolj 

Za DINDUŠMANE—KOMUNISTE 


Samaritansko djelo Nadbiskupa Stepinca svakako se 
najznačajnije manifestiralo u onim brojnim slučajevima, 
Kada je kod vlasti (od 1941.—1945.) intervenirao za .progo- 
njene dindušmane—komuniste. Da bi omogućio svoju go- 
lemu samaritansku djelatnost, bio je prisiljen imenovati 
svećenika Ivu Šalića za drugog tajnika. (Taj je nesretnik 
još uvijek na robiji u Staroj Gradiški, nakon što je «priz- 
nao» pred sudom, da se «isključivo bavio konspiratorskim 
i protunarodnim radom»). Glavni i najteži dio njegove 
dužnosti bile su njegove intervencije kod vlasti za političke 
osumnjičenike i osudjenike, za t.zv. «anglofile» i komu- 
niste. Imao sam tužnu sreću osobno ne samo to vidjeti, 
nego sam dapače imao u rukama golemi «dossier» molba 
i intervencija. A koliko puta je sam Nadbiskup za njih 
intervenirao! Uspješno ili bezuspješno, nije važno. Evo tek 
nekoliko slučajeva: Ministru je Puku poslao svećenika 
Crnkovića (koji je nedavno zatvoren), da u njegovo ime 
moli ovoga svog zemljaka za pomilovanje dvojice partiza- 
na osudjenih na smrt, Puk mu je odgovorio: «Jednoga 
ćemo justificirati, a drugoga ćemo Vam pomilovati, kad 
baš želite, da Vam se danas-suira obojici revanširaju.» 
Dr. N. Nikolić, koji je toliko pisao i «svjedočio» protiv 
Nadbiskupa, takodjer je bio. spašen intervencijom sa za- 
grebačkog Kaptola. To znade, osim njega, i dr. Sremec, 
predsjednik sabora NRH, a i drugi. Danas se «revanšira- 
ju». Kao i ona «majka», koja nije imala u veljači 1945. 
riječi, da zahvali Nadbiskupu za osobnu intervenciju, a već 
je nakon nekoliko mjeseci cinički izjavila: «Stepinac je 
dolijao». Kao i dr. T. Hahn, koji svoj život može zahvaliti 
samo Bogu i Nadbiskupu, da bi već koncem svibnja 1945. 
preuzeo zadatak «suca istražitelja» samog uhićenog Msgra 
Stepinca. Kao i Ive Mihovilović, koji je osobno «na časnu 
riječ» obećao, da ne će više nikada zamočiti pero protiv 
vjere i Crkve, a danas je dnevni novinski reporter br. 1 
«za sektor klerofašizam-Vatikan-Stepinac» I t.d., i t.d. On- 
da su bili ponizni kongreganisti, a neki čak i ustaše. (Dru- 

govi iz Kominforma tvrde, da su bili i gestapovci!) «Ja 
nisam bio persona grata ni za Nijemce ni za ustaše. Ja 
nisam položio ustašku prisegu, kao što su to učinili neki 
vaši!» rekao im je Nadbiskup na «procesu», gledajući pro- 


“ dorno u oči predsjedniku «narodnog suda», dru Vimpoše- 


ku. Svakako je bio jedan od najdramatskijih momenata na 
«procesu» onaj, kad ga je taj isti Vimpošek cinički pitao : 
«Biste li i sada primili i pomagali svoga neprijatelja?» Ovog 
puta nije Stepinac šutio, niti ponovio svoje dostojanstvene 
riječi: «Ostajemo mirni... naša je savjest čista!». Ogdo- 
vorio je afirmativno. Evandjeoski Heroj! 


BILANCA NAKON PRVOG DECENIJA BISKUPSKE 
SLUŽBE, DO 1944. 


Da bismo s jedne strane dobili barem blijedu sliku dimenzija i di- 
namike aktivnosti Nadbiskupa Stepinca, a s druge strane uvid na mrsko 
opustošenje poslije t.zv. «oslobodjenja» 1945., evo nekoliko najzna- 
čajnijih činjenica i brojaka. Zagrebačka nadbiskupija je 1944. imala 
285 dobro organiziranih župa, 572 vlastita svećenika i oko 200 hospi- 
taliziranih slovenskih svećenika. Imala je 9 muških redova sa oko 


* 200 svećenika, te 20 ženskih redova sa oko 2.000 redovnica. Nadalje 


je imala oko 2.000.000 vjernika, preko 1.000 društava K.A. sa oko 
60.000 članova, oko 1.200 nabožnih društava sa oko 100.000 članova. 
Osim toga je imala nekoliko katoličkih tiskarskih i izdavalačkih usta- 
nova, koja su sa oko 50 godišnjih periodičkih publikacija izdavala 
preko pet milijuna primjeraka. (Samo je Hrvatsko Katoličko Knji- 
ževno Društvo Sv. Jeronima 1934 izdalo svoju 600-tu knjigu i preko 
10 milijuna primjeraka.) U nadbiskupiji je priredjeno do tada oko 
30 euharistijskih kongresa, oko 300 duhovnih vježbi i misija po žu- 
pama, koje je obavilo preko 30.000 vjernika. Tek u dvije zagrebačke 
crkve bilo je svake godine preko 300.000 sv. Pričesti, a u samom 
svetištu Marije Bistrice isto toliko! Gotovo u svakoj župi bila je orga- 
nizirana «Ziva Krunica». Nadbiskup je osobno obišao do tada sve 
župe velike nadbiskupije, pa čak i filijale. Koliko je samo novih ka- 
pela blagoslovio! Sigurno nije ni jedan biskup prije njega održao 
toliko propovijedi, koliko ih je održao on. Casnim sestrama u Fran- 
kopanskoj ulici bio je pače redoviti mjesečni ekshortator. Dvije godine 
osobno obavlja svakog dana u listopadu i korizmi pobožnosti. Svaki 
dan u drugoj zagrebačkoj crkvi. I t.d., i t.d. 

Nakon prvog decenija svog nadbiskupovanja bio je svima :Hrvatinas,- 
Jedini, Najveći, Najbolji i Najdraži! ' 

DOBRI PASTIR 


«Tko ne ulazi kroz vrata u ovčinjak, nego prelazi s 
druge strane ,on je tat i razbojnik... Tat ne dolazi, nego 
da ukrade, ubije i pogubi. Ja sam došao, da imadu život 
i da ga imadu u izobilju. Ja sam pastir dobri. Dobri 
pastir daje život svoj za ovce. A _najamnik i koji nije 
pastir, komu nisu ovce njegove, vidi vuka gdje ide, 


i ostavlja ovce i bježi: i vuk ih ugrabi i razgoni...» “ 


(Ivan, X., 1-13.) 


Početkom svibnja 1945. pobjegoše iz Hrvatske posljednje postrojbe 
pobjedjenog okupatora. S njima, medju ostalima i oni, koji su četri 
godine vladali Hrvatskom. Medju deseicima i stotinama tisuća onih, 
koji su napuštali svoja ognjišta pred najezdom vukova i pakla, bilo 
je i onih, koji nisu mogli imati mirnu savjest. Ali tih nije bio velik 
broj. Napuštalo se Domovinu, da bi se sklonili od nepravde i bijesa, 
koji je silazio iz šuma. I ove je ljude zadesila velikim dijelom straho- 
vita pogibija. U hrvatskoj povijesti takodjer bez sličnog primjera. 
Masovni grobovi kod Maribora, Celja, Slovengradca i dr., pa bez- 
brojne lješine kolih žrtava, koje su sve do Zagreba plivale Savom 
i napokom nevidjena groblja u hrvatskim šumama, šikarama, poljima, 
rijekama, grabama, koja su «narodne vlasti» ispunile svojim žrtvama 
prvih noći, neusporedivo su teža—još neprimjećena od medjunarodnih 
sudova! !—optužnica od jezovitog katynskog zločina. Posljednje je 
vrijeme zaista citirati pred sud medjunarodne pravde upravo one, koji 
će naskoro za sve to izbaciti parolu—po taktici «Držite tata»—q«Ste- 
pinac, zločinac». (Da bi opravdali upravo ove «Hrvatske bartolomejske 

ušali dosta postdatirati «praznik pobjede». 


h i edavno pok sirak: x iko 
noći» daa i počela je bez sumnje najtragičnija nesreća, pri 
ejesla harbara, Huna, Mongola i Turaka, za Hrsunka a im 
n 


05 de koji su tada sticajem ne ril un1 tička 
tale narode, J J p ika pali u «kom s 

a nu», odnosno u zonu t.zv. «narodnih demokracija».) 

VAU 


i M ita Stepinac nije ni pomišljao na bi- 
poem dn na je eu znao, tko i što dolas: 
Njegova je savjest bila čista. «In. Te Domine m : 2 
Vjerujući doduše do gotovog zadnjeg časa u i ed 
zapadnih sila, dočekao je komuniste uspravno, # ban sani 
Upravo kao i tornjevi: njegove katedrale. praie a 
hrvatski narod. «Ako se ne pokloni, bit će lonjen», P 
vjerio mi je neki partizan. Čekali su preko rm Pija a: 
ali on se nije poklonio. Niti poslije 17. svibnja, <a sk 
ga za pokus preslušavali. U tom medjuvremenu ha 2 
čili sastanak s visokim predstavnicima njegovoga : po a 
(2. lipnja). Ovi su se očito solidarizirali s njime i za Z 
dana bio je pušten na slobodu. I sada će početi titanska 
borba, Titana i Tita. Dobroga Pastira sa KP-vukovima. 
Borba na život i smrt. Iako je Nadbiskup očito imao ču- 
desno dobru volju za «modus vivendi». Osim njegovih ka- 
snijih javnih izjava u potvrdu ove njegove želje, spomi- 
njemo činjenicu, da se je čak javno bio približio vukovima. 
(Na nekoj javnoj svečanosti stoji uz Bakarića, sekretara 
KPH i predsjednika vlade NRH!) Ali izmedju Kompartije 
i Katoličke Crkve nema «modus vivendi». Upravo kao što 
nema ni izmedju Dobroga Pastira i vukova. 


jeg svibnj 


PEVE DEFENZIVE NA PRVE RANE 


Kad je već prvih dana «narodnih vlasti» bila potpuno 
jasna «abominatio desolationis», ustade Pastir Dobri na 
obranu svoga stada. Vrlo taktički. Morale su ga očito stra- 
šno boljeti neke «tekovine revolucije», ali on se odmah i 
do kraja ograničuje isključivo na defenzivu. Brani vjeru 
od bezbožnih atentata. I to za sada, ne javno, nego isklju- 
čivo pismeno. On se tek žali: 1) Najprije se žali pismeno 
aninistru socijalne politike na postupak vlasti protiv nje- 

govom mezimcu «Caritas». 2) 5. lipnja 1945. šalje pred- 
stavku predsjedniku vlade NRH radi «mnogih nepravil- 
nostima i nezgodnostima», koje se dogadjaju, «na području 
slobode savjesti, vjeroispovjesti, privatnog vlasništva, prav- 
de, školstva». I zato traži: a) intervenciju vlasti u sedam 
konkretnih slučajeva povrede prava crkvenih, odgojnih i 
karitativnih ustanova; b) prosvjeduje protiv nametnutih 
komesara i komesarica u posve crkvenim ustanovama ; 
e) prosvjeduje protiv ateističke propagande u školama ; 
d) urgira intervenciju vlasti radi postupka s «Caritas»-om ; 
€) prosvjeduje protiv nezakonite zapljene crkvene i nadar- 
binske imovine, te navodi nekoliko konkretnih slučajeva ; 
£) prosvjeduje i žali se na uhićenje triju biskupa i preko 
200 svećenika; g) žali se na surovi postupak s velikim bro- 
jem zarobljenika i zotočenika, vojnih i civilnih. 

3) Ne dobivši od vlasti nikakvog odgovora na najvažni- 
ju žalbu protiv atentata na nevine dječje duše, upućuje na 
blagdan Ivana Krstitelja (24. lipnja 1945.), poput Krsti- 
telja, junački «Non licet», okružnicu vjernicima s opa- 
skom: «Ova okružnica, za koju odgovara samo potpisani, 
ima biti čitana vjernicima u crkvi, bez komentara». I veli: 
«Osjećajući tešku obavezu pastira, na temelju crkvenih 
kanona (c.1113, 1335, 1372) i enciklike Pija XI. s jedne 
strane, i potpunog odnosno djelomičnog ukidanja vjero- 
nauka u školama, izjavljuje, da je prisiljen kao duhovni 
pastir i u interesu naroda roditeljima saopćiti javno pre- 
tešku opasnost za dječje duše». 

4) Već sutradan (25. lipnja) upućuje Bakariću veliku 
predstavku. U njoj najprije konstatira, da nije ništa uči- 
njeno na temelju njegove predstavke od 5. lipnja. Protivno 
deklaraciji vlade FNRJ o slobodi savjesti, vjere i privatnog 
vlasništva. Protivno Titovoj izjavi, danoj 2. lipnja iste go- 
dine (1945.) predstavnicima visokoga katoličkog klera. Pro- 
tivno Titovoj izjavi na kongresu AFŽ u Beogradu. Zatim 
traži hitnu intervenciju vlasti a) protiv postavljanja držav- 
nih povjerenika u crkvenim odgojnim zavodima, kao i u 
ostalim, koje su do iada vodile katoličke redovnice; b) pro- 
tiv «protiv umjetno provodjene ateističke propagande me- 

dju mladeži»; e) protiv postavljanja državnih povjerenika 
u posve crkvenim ustanovama (na pr. u župnoj crkvi!); 
d) protiv zapljene imovine crkvenih ustanova i nadarbina ; 
e) protiv ubijanja, mučenja i nepoznate sudbine trojice 
biskupa i preko 200 svećenika; £) protiv likvidiranja i 
najsurovijih postupaka s velikim brojem zatočenih vojnika 
i gradjana. Na koncu naglasuje «prijeku potrebu za nor- 
malne i pravilne odnose izmedju Crkve i države». 

5) Dne 11. kolovoza 1945. šalje, kao Predsjednik Ka- 
toličkog Episkopata, veliki podnesak Bakariću, «Vjerskoj 
komisiji» i «saveznom ministru prosvjete u Beogradu». U 
tom podnesku iznosi svoj stav za uredjenje vjerskog odgoja 
katoličke školske mladeži. Traži zaštitu privatnih crkvenih 
škola, sjemeništa i konvikata. Ponavlja negodovanje radi 
atentata protiv vjeronauka u školama. Žali se na bagateli- 
ziranje crkvenih vlasti i vjerskih osjećaja naroda. Otklanja 
državno monopoliziranje odgoja školske mladeži. 1, napo- 
kon, traži vjeronauk za one učenike, koji to (zajedno s 
roditeljima) žele. Traži pravo rada privatnih crkvenih ško- 
la, sjemeništa i t.d. A sve kao uvjet, da bi moglo doći do 
uspješnih pregovora o odnosu izmedju Crkve i države. 

6) Dne 17. kolovoza 1945., nakon «potpuno neuvaže- 
ne» poslane predstavke (polovicom srpnja) o sporazumnom 
rješenju agrarne reforme crkvenih posjeda, ustaje na obra- 
nu Katoličke Crkve i ugrožene podloge njena normalnog 
rada. Otvoreno ističe, da je i to «ponovni dokaz besprav- 
nosti i stalnog gaženja prava Katoličke Crkve u Hrvatskoj». 

T) Već slijedeći dan (18. kolovoza) piše Bakariću—po- 
vodom barbarskog niveliranja ustaških i njemačkih grobo- 
va na grobljima sa strane komunističke vlasti—: «Ovo je 
kulturni skandal prvoga reda... Energično protestiram pro- 
tiv ovoga divljanja!». 


VELIKA DEFENZIVA 


: PASTIRSKA POSLANICA od 20. rujna 1945. ujedno 
je početak velike defenzive i glavni i stvarni povod «tra. 
gične krivnje» Dobroga Pastira. To je Pismo cjelokupnoga 

Katoličkog Episkopata «nove Jugoslavije». Ono je upravo 
razjarilo bijesne vukove. (Preko noći su njihovi aktivisti 
išarali zidove privatnih kuća parolama: «Dolje Pastirsko 
Pismo! Dolje bandit Stepinac!») Evo kratkog sadržaja : 
Istaknuvši zahvalnost Bogu nakon svršenog rata i «bra- 
toubilačke borbe» i cželju, da se prilike što prije spora- 
zumno srede, kako je obećano», biskupi ističu: «Nakon 
potpuno bezuspješnih predstavaka... uza svu dobru volju i 
nastojanja... osjećamo pastirsku dužnost, da otvoreno izne- 
semo sve poteškoće i nevolje u kojima se Katolička Crkva 
nalazi.» a) 243 svećenika osudjena su na smrt, 169 u logo- 
rima, 89 nestalih, 2 biskupa neizvjesne sudbine (Dubro- 
vački je bio obješen!). Bez znanja optužnice, bez mo- 
gućnosti obrane, lažno optuženi, osudjeni na smrt, samo 
radi drugog političkog mišljenja... I drugih tisuće i tisuće 
naših sinova. Pokušaji, da se svjesnim lažima zavara jav- 
nost... Nečovječni postupak sa zatočenicima u logorima...» 
b) «Od nekih stotinu časopisa, koje smo imali... danas ni- 
jedan ne izlazi... Tiskare otete...» c) «Danas su naša sje- 
meništa praktički gotovo onemogućena,... okupirana od 
vojske... rekvirirana...» d) «lako su katolički roditelji ple- 
biscitarno glasovali za vjeronaučnu obuku u svim školama... 
na odgojnom je području Katoličkoj Crkvi zadan čitav niz 
udaraca...» e) «Najavljuje se, da će biti ukinute brojne 
crkvene privatne škole, iako su bile medju najboljima u 
državi...» f£) «Svi crkveni internati, konvikti, sirotišta, dje- 
čja obdaništa i sl. su najvećim dijelom zatvoreni ili u nji- 
ma postavljeni komesari...» g) Ugrožen je moral.... strah 
roditelja i odgojitelja od stalnih noćnih priredada za omla- 
dinu sela i grada». h) Onemogućenje vršenja vjerskih du- 
žnosti na nedjelje i blagdane «radi meetinga, skupština, 
sastanaka, udarničkog rada»... «Trovanje seljačkih sinova 
i školske mladeži propagandom marksističkih teorija». 
i) Atentat.na kršćanski brak uvodjenjem prisilnog civilnog 
braka, te ingerencijom državnih vlasti u brakorazvodnim 
parnicama crkvenih brakova. j) Atentati na crkvene kari- 
tativne ustanove,... agrarna «reforma»,... velike nepravde 
nanesene Katoličkoj Crkvi. k) Šikanacije redovnica u od- 

gojnim i karitativnim ustanovama i u njihovoj vlastitoj 
bolnici u Zagrebu. 1) Ni grobovi pokojnika nisu poštedjeni. 
m) Nečovječni postupci s inteligencijom i uopće sa zatoče- 
nicima u brojnim logorima. n) Javno i tajno, službeno i 
neslužbeno širenje materijalističkog i beznožničkog duha 
po svoj Domovini... Stanje otvorenoga progona Crkve... 
«Dogodilo se ma što,... mi te borbe ne tražimo... zato nas 
ne će smetati nepravdni napadaji i krive optužbe... Traži- 
mo, i od toga nikada i ni pod kojim uvjetom, ne ćemo 
odustati: a) slobodu štampe; b) slobodu katoličkih škola ; 
c) slobodu vjerskih udruženja ; d) slobodu karitativne akci- 
je: €) potpunu slobodu čovječje osobe i poštivanje njenih 
prava; f) poštivanje kršćanskoga braka; g) vraćanje svih 
oduzetih zavoda i ustanova... «Samo pod tim uvjetima» 
moći će biti osiguran «trajan unutrašnji mir!» (Ovo je 


“jedini autentični dokumenat, kojim je komunistička «prav- 


da» mogla svojom silom ukloniti, optužiti i osuditi. Sve 
drugo je montaža i bajka. Pa, na «procesu» je taj dokume- 
nat i istaknut, iako dosta oprezno i sramežljivo.) Prva «pe- 
toljetka» je već počela (a ona je imala potpuno sigurno, 
medju ostalim, i jedan tajni plan likvidacije Katoličke 
Crkve) i «bludožer revolucije» nesmiljeno i suvereno je 
mrvio tvrdo kamenje. Katolički Episkopat, na čelu s me- 
tropolitom Stepincem, slijedeće godine će poslati kleru 
«tajnu poruku», ne bi li, možda, izbjegao terorističkim re- 
presalijama najkobnijih posljedica. (One nisu izostale: 
noćni atentati na svećenike, useljenje partijaca u župne 
dvorove—što je narod gorkim humorom zvao: «sastava 
Crkva i države»—, barbariziranje crkava, raspela i svih 
vjerskih spomenika i t.d.) 


TAJNA PORUKA EPISKOPATA KLERU (27. kolovoza 1946.) po- 
ručuje ukratko slijedeće: «Dužnost, da branimo sveta i neotudjiva 
prava... vječna načela. ... Mnogo (ima) utjehe i mnogo poteškoća... 
Kidanje s papinskim Rimom značilo bi likvidaciju živog Kršćanstva 
i propast katolicizma u Jugoslaviji... U mnogim župama nema du- 
hovnog pastira,... crkve su oštećene i porušene,... župni stanovi ošte- 
ćeni,... rekvirirani,... svećenici moraju stanovati u privatnim kućama... 
Ne može se slobodno izdavati katoličke listove... Ograničeno je pravo 

svojine,... crkvenim ustanovama oduzeta je mogućnost podupirati si- 
romahe,... bolesnike. Redovnicc nemaju više mogućnosti, da vrše 
svoje zvanje... Crkva je osiromašila, ali nas to ne zabrinjuje...... Sve- 
čenicima se ne bi smjelo zamjeriti, što propovijedaju o Bogu, vječ- 
nosti, Crkvi, Papi i o drugim vjerskim zasadama... Svećenstvo je ka- 
toličko uvijek bilo uz svoj narod... Najteža je poteškoća: sudbina 
nevine djece... Obitelj mora prva izgradjivati čovjeka... U školama 
je službeno dokinuta molitva,... ostranjen je Križ Kristov,... sveće- 
nicima se prave poteškoće, da djecu skupljaju na vjeronauk u crkvi... 
Zahtjevamo, da se i u praksi zajamči i prizna sloboda savjesti... škola 
bez Boga ie škola protiv Boga... Hipoteze u školskim udžbenicima 
nemaju nikakve znanstvene podloge... Moramo osuditi niz zabluda,... 
da Krist Gospodin nije živio... Kao pastiri Kristova stada dižemo 
glas... Svečano izjavljujemo, da ne želimo nikakove borbe s državnom 
vlašću... Mi se molimo Bogu... Država najbolje cvate onda, kada su 
zadovoljni državljani... Molitva za sve ljude, a osobito za one, koji 
vrše odgovornu zadaću u društvenom i državnom životu.» 


PROCES I OSUDA 


Ako po komunističkoj «pravdi» mogu biti optuženi o 
osudjeni najviši rukovodioci partije—počam od poznatih 
moskovskih procesa do posljednjega praškoga—onda ne 
smije nikoga iznenaditi, da je Tito imao smjelosti optužiti 
i osuditi hrvatskoga Metropolitu Msgra Stepinca. Neupu- 
ćene i naivne bi tek moglo iznenaditi, zašto je krvavi dikta- 
tor čekao gotovo godinu i pol. Ali, za to je potrebno, povrh 
komunizma, poznavati Tito-komunizam, odnosno tako zva- 
ni titoizam. (Po našem je mišljenju «titoizam-neokomuni- 
zam» taktički jači komunizam od Staljinovog i satelitskoga.) 

O procesu protiv Nadbiskupa Stepinca publicirala je 
«Civilta Cattolica» u Rimu iscrpno djelo F. Cavalli.a: Il 
processo del arcivescovo di Zagabria, koje je prevedeno na 
gotovo sve poznatije jezike. Osim toga izašao je čitav niz 
brošura, knjiga i članaka o ovom žalosnom dogadjaju, pa 
se može reći da je javnost točno i dobro obavještena o 
svemu tome. Stoga mi ne kanimo ovdje govoriti o tom pro- 
cesu. Tek ćemo iznijeti nekoliko momenata, koji, možda, 
u ovim djelima nisu spomenuti. Na pr.: Uz nesumljivi 
falsifikat navodnog nadbiskupovog pisma Sv. Ocu od svib- 

nja 1944. (taj je dokumenat nadjen u arhivu b. ministar- 
stva vanjskih poslova, gdje je bio sastavljen s namjerom 
da ga Nadbiskup podpiše, što Nadbiskup, naravno, nije 
nikada učinio!) jedna je od najaklatantnijih podvala pro- 
ćesa bila «zastavica». Ideja «zastavice za križare u šumi» 
došla je sigurno od Ozne (tajne policije). Otale je vješto 
podvaljena preko agenta Žagića na blagoslov u Nadbiskup. 
ski dvor i otale odnesena, mjesto u šumu, ravno natrag u 
Oznu i u sudnicu. Žagić nije prigodom tobožnje predaje. 
zastave u šumi poginuo, nego je još danas živ. Kad je Lela 
Sopijanec putovala u Trst i natrag Nadbiskupu, nije joj 
isposlovao putnicu svećenik Gj. Marić, nego kapetan Ozne, 
Luka, koji ju je do B-zone pratio i tamo čekao. I, izravno 
ili neizravno uputio nadbiskupu Santinu i natrag u Zagreb. 
Ona nije imala nikakav razlog za te «posjete». (To su tek 
dvije zamke, na kojima su htjeli uhvatiti i kompromitirati 
Nadbiskupa. Tako su kasnije po istoj metodi uhvatili to- 
liki druge, od kojih bismo spomenuli samo Franjevce iz 
Vrbanićeve ulice, procesirane 1947.) 

Iz junačkog obrambenog govora dra I. Politea, željeli 
bismo citirati tek ove fraze: «Istina je njegova najbolja 
obrana... Temeljna je progreška optužnice, pripisivanje 
odgovornosti i krivnje Nadbiskupu Stepincu: za ono, šio su 
radile treće osobe... Na temelju haške konvencije iz g. 1907. 
(čl. 42-45) nije kriv ni on kao ni naš narod. On se bio du- 
žan držati i crkvene konstitucije «Sollicitudo ecelesiarum»... 
Priznanje faktičkog stanje nije priznanje prava... Kako ka- 
tolički svećenici, tako i katolička štampa pada takodjer 
medju one druge... na području drugih biskupija... Na 
štampu je vršio okupator posebni pritisak,... cenzura je 
brisala, umetala pojedine riječi, rečenice, diktirala o čemu 
i kako se ima pisati i slala čitave članke s nalogom, da 
budu uvršteni... Je li to nijekanje jedino ispravne indivi- 
dualne odgovornosti?!... Ovo je sve politička radnja, ali 
nije suradnja, kolaboracija, nego proturadnja, kontrako- 
laboracija... Hiljade i hiljade ljudi, bez razlike vjere, na- 
rodnosti ili političkog uvjerenja : Židovi, Srbi, Hrvati, Slo- 


. venci, aktivisti, komunisti, antifašisti i uopće mnogi drugi, 

imaju Nadbiskupu Stepincu zahvaliti svoje živote... Ima 
i u Zagrebu komunista, koji mu imadu svoj život zahvali. 
ti... Teško je i treba mnogo vremena za razbijanje pre- 
drasuda, ali je ne samo teško, nego upravo nemoguće, kod 
stotina hiljada članova hrvatskoga naroda u Zagrebu i izvan 
Zagreba pokvariti, potamniti onaj visoki i svijetli pojam, 
što ga oni imaju o svom Nadbiskupu. To ne će moći uči- 
niti ni ovaj proces... A ja njima (komunistima, koji su 
inscenirali protestne brzojave protiv Nadbiskupa), na koje 
se ovdje poziva javni tužitelj, suprostavljam ne možda sa- 
mo predanu sudu Izjavu 150 zagrebačkih svećenika, koji 
osporavaju optužbu protiv Nadbiskupa, nego molitvu hi. 
ljada i hiljada vjernika hrvatskoga naroda, koji u crkvama 
i u svojim domovima već nekoliko dana neprekidno, pa i u 
ovom času, a u uvjerenju o nevinosti svog Nadpastira, mole 
od Boga njegovo oslobodjenje kao najpravedniju osudu. 
I ja, kao branitelj, predlažem, da vrhovni sud izvoli optu- 
ženoga Nadbiskupa dra Alojzija Stepinca osloboditi od 
optužbe!» : 

Poznato je, da se Nadbiskup za vrijeme procesa držao 
upravo veličanstveno. Za vrijeme, dok su govorili brojni 
«svejedoci» optužbe, on je molio Kruniću. A njegova je 
obrana bila jedna od najsnažnijih i najdiamaninijih «OP- 
TUŽUJEM !», u kojem je optuženi Stepinac dostojanstve- 
no i hrabro ponovio sve optužbe, koje smo prije citirali 
(i koje nismo citirali) protiv svojih tužitelja-sudaca, stvar- 
nih krivaca—K. P. J. 

Prikazujući montirani «dokumentirani» film «Stepinac 
pred narodnim sudom», u svakom i najposljednjijem selu 
Hrvatske, postigli su upravo protivno. Montirajući slike 
ratnih strahota, paleža i sl. uz komentar «sve je to Ste. 
Pinac pomagao... i blagoslivao», natjerani je narod tada 
najbolje vidio svu laž. «Mi nismo i nikada ne ćemo zabo- 
raviti, tko je što činio prošloga rata!»... «Kao Krist pred 
Pilatom!», govorio je narod, a to je čuo i tužitelj Blaže- 
vić. Zagrebčani ne će nikada zaboraviti takodjer onomu 
Konzulatu, koji je za vrijeme «procesa» na duhoviti način 
stavio u izlog čitaonice divot-izdanje Lafontainovih priča, 

: Lo upravo otvorenu stranicu, na kojoj se nalazi basna «Vuk 
nadje a Čak je na pr. bio ukoren službeni fotoreporter 
Fuis "io je «svjedoke» optužbe uhvatio ružno, a Stepinca 
«dostojanstveno kao Krista». I t.d. i t.d. 


Proces i osuda Nadbiskupa Stepinca nije stvarno ništa , 


drugo—da ne kažemo ono, što je kvalificirao seoski puki 
nehotice sam tužitelj—nego Neronov proces protiv Petra 
i Pavla, Herodov proti Ivanu Krstitelju d Henrikov protiv 
Tome Becketa, svetog kanterberijskog heroja, biskupa i mu- 
ženika. Da ne nabrajamo tolike druge velikane Kristove 
Crkve. 


U ZATVORU LEPOGLAVE I KRAŠIĆA 


Odmah poslije «procesa» i osude na 16 godina robije 
(makar su čak i neki članovi njegove K.A. sa suzama i u 
najstrašnijem očaju potpisivali «brzojave», da ga se kazni 
smrću) odveden je u Lepoglavu. Mora se priznati, titovci 
nisu s njime ni kod montiranja procesa ni poslije upotre- 
bili metode sovjeta i satelita. Ipak ostaje veličanstvena či- 
njenica, da se i u Lepoglavi i u Krašiću stalno držao i drži 
kao—HEROJ. Za podkrijepu ovoga, tek nekoliko primje- 
ra: Njegova dnevna kratka šetnja po dvorištu kaznione, 
bila je povod stanovitih represalija nad ostalim zatočeni- 
cima. Neki od ovih tvrde, da se kasnije neko vrijeme 
odrekao i zraka i sunca, samo da spriječi spomenute repre- 
salije. Kad mu je javljena smrt brata i majke, tvrde, da je 
izjavio posjetniku (pred dva prisutna stražara): «Ako bih 
ovdje morao umrijeti, neka se nikada ne dira u moje kosti. 
Pred Bogom su svi jednaki. I oni u mramornim grobnica- 
ma, i oni na dnu mora, i oni u znanim i neznanim grobo- 
vima. Moja je želja, da moje tijelo počiva uz tjelesa moje 
braće—robijaša!» A u Krašiću je nedavno rekao jednom 
stranom posjetniku, ne samo to, da izmedju Staljinovog i 
Titovog komunizma u stvarima vjere nema nikakve razlike, 
nego i ovo: «Ne želim ići u Rim (na kardinalsku investi- 
turu), jer se ne bih vjerojatno mogao vratiti natrag. Ja 
želim ostati uz svoj narod—živ i mrtav!»... Evandjeoski 


PASTIR DOBRI, HEROJ! 

EPILOG. 


EROICA NADBISKUPA STEPINCA do danas još nije 
dovršena. Kako i kada će ona svršti, to znade samo Sve- 
mogući. Djelomično i oni, koji ga imaju u svojim pandža. 
ma. Oni mogu učiniti sve zlo! Samo dobro niti mogu niti 
žele učiniti. Medjutim on mirno gleda u sutrašnjicu, bez 
truka straha. Njegov silni i jaki duh oprijet će se svemu, 
što ljudska narav može podnijeti. Pa i one kombinacije, 
o kojima se negdje sredinom prosinca govorilo _na tajnom 
sastanku Politbiroa u Beogradu, ne će slomiti Nadbiskupa 
Stepinca, ako te kombinacije (ili jedna od njih) budu 
Primjenjene. ' 

Bilo kako bilo, Nadbiskup Stepinac je danas velikan 
br. jedan sviju srdaca hrvatskoga naroda. Za dokaz bismo 
iskoristili svjedočanstvo—Miroslava Krleže, prvog dana. 
šnjeg titoističkog književnika. Iz njegova pisanja (u «Knji- 
ževnim novinama» od 12. lipnja 1952.) razabire se: 1) da 
su stanovite «tekovine» Titovog režima predmet «Galgen- 
humora» maloga hrvatskog čovjeka današnjice; 2) da taj 
mali hrvatski čovjek, štoviše, «zagrebački radnik iz Bajera 
kod Save» upotrebljava danas kao najsuvremeniju uzreči- 
cu-psovku : «ijoliče», psujući stvarno duhovito i nekašnji- 
vo Tita, svoga tiranina (kojemu parola-pjesma Partije pri- 
djeva epiteton dljubičica») i 3) da se danas tamo najveća 

iš —Stepinac! Svjedu- 
igraća karta ne zove više «As», nego ! Sv 
igra aje vrsti, ali dragocjeno. Pogotovu, jer je od 
Krleže. 


dopustite, na završetku ove prekratke i tek ski- 
a i, jednu historijsku evokaciju. Slučaj na- 
šega nadbiskupa-kardinala Stepinca, čini nam se tako fra- 
pantno analognim sa slučajem Petra Berislavića. Evo ga 
ukratko : .. . 
PETAR BERISLAVIĆ nije mogao podnositi okupaciju 
svoje Dalmacije koncem XV. stoljeća (niti Hrvatske od Tu- 
raka), pa je kao dječak još pobjegao ujaku svećeniku u 
Madžarsku. S vremenom je postao i on svećenik i biskup. 
Štoviše, čuvar državne riznice i hrvatski ban. Još više: 
«Athleta Rei publicae cristianae», kako ga je nazvao Papa 
Leon X. Petar Berislavić bio je, povrh svega, glavni i jedini 
vojskovodja proti Turaka, na teritoriju tadanjeg Illiricum-a 


. (Hrvatske, Slavonije i Bosne) I dok su Turci ognjem i 


mačem zauzeli cijeli evropski istok, jedini im Hrvatski 
narod nije htio pokleknuti, nego je svojim junačkim prsi- 
ma, kao zidom, zadržao i zadržavao njihovu najezdu na- 
pred prema Zapadu. Ta je borba trajala preko puna iri 
stoljeća. Od 1512. do 1520. ovu je herojsku borbu predvo- 
dio upravo Petar Berislavić, vojskovodja, ban, čuvar držav- 
ne riznice i—biskup. Dok je sav kršćanski Zapad, sad ma- 
nje sad više, strepio pred Turcima, Berislavoć je toliko bio 
okupiran strašnom borbom s nekrstom, da nije dospio u 
Rim niti na ekumenski V. Lateranski koncil (1512.-1517.). 
Ali je zato nesretnik stalno slao, po svom legatu, poruke 
i vapaje Papi i svim kršćanskim vladarima na Zapadu. «Je- 

ini ga je Papa, tvrdi povjesničar, razumio i pomagao.» 
(«Leonova kula» u Senju i Klis, još su danas živi svjedoci 
ove istine). Kad je 18. kolovoza 1513. izvojevao nad Turci- 
ma veliku pobjedu kod Dubice, naredio je Leon X., da u 
Rimu gruvaju topovi s Avandjeoske tvrdjave. Taj datum 
je tada bio uklesan u kamene portale katedrala i palača po 

Hrvatskoj. Papa je Berislaviću poslao «blagoslovljeni mač 
i šešir», odlikovanje, koje se još danas čuva u Berislaviće- 
vom gradu Trogiru. Ovakvo su odlikovanje onda od papa 
dobivale tek najslavnije okrunjene glave. Ali mu je Papa 
Leon X. Medici slao stalno i materijalnu pomoć (u vrijed- 
nosti od 100.000 zlatnih dukata). Kad već ni to nije mogao 
i kad su na sve njegove vapaje ostali gluhi kršćanski vlada- 
ri na Zapadu, piše Papa Berislaviću (a to su mu navodno 
predlagali neki evropski vladari), da ga je «in petto» preko. 
nizirao za kardinala. Tek bi želio, da mu to odlikovanje 
pred svim kardinalima može osobno predati, kad bude ma- 
kar malo slobodan od borbe s Turcima, No Turci nisu po- 
pustili i Berislavić nije mogao doći u Rim na kardinalsku 
investituru, jer nije htio ostaviti ni za čas svoga naroda u 
nevolji. Tada mu je 1520. (nakon što mu je u prosincu 
1519. poslao po Tomi Nigeru poruku: «Pozdravi, sinko, 
svojega bana i čitav hrvatski narod, i reci mu, da Papa ne 
će dopustiti, da propadne Hrvatska, saldissimo scudo e an- 
temurale della Cristianita») poslao—kako se čini—kardi- 
nalski šešir po svom uglednom diplomati, Berislavićevom 
rodjaku, biskupu Ivanu Štafiliću. Ali, došavši u Hrvatsku 
Štafilić nije više našao živa Petra Berislavića. Opet je do- 
duše junački potukao Turke kod «Vražje gore» u Bosni, 
ali mu je posrnuo konj i pokidao sedlo. Dok je ban-biskup 
popravljao sedlo, skočio je iz zasjede Turčin i—odsjekao 
mu glavu! Štafilić je teškom mukom pronašao najprije ti- 
jelo, a kasnije glavu, te odnio mrtve ostatke u vesprimsku 
katedralu, gdje se još i danas nalaze. Izvan Domovine. 
Berislavićev biograf iz 1620. iznosi medju ostalim i ove 
značajne momente: Da je Berislavić želio biti zagrebački 
biskup, ali da su mu to njegovi neprijatelji omeli. Da su 
ga ti njegovi neprijatelji u najkritičnije dane (1517.) javno 
i potajno klevetali čak kod zagrebačkog prefekta. Iz same 
zavisti i egoizma. Da su ga «silili na abdikaciju sviju časti 
i odredili mu konfiskaciju čitave njegove imovine, i to si- 
lom i zasužnjenjem» («Vi et captivitate»). Da nisu popu- 
stili niti nakon dekretiranog njegovog sužanjstva, nego su 
sve više i više divljali» («Exulcerati»). Da su «protiv njega 

uredili urotničku. mašinu («machinam») potajnim metoda- 
ma zasjeda i zločina». I kad je Berislavić sve to na vrijeme 
saznao, da je on, «najveći osvetnik Katoličke vjere... više 
otac nego vladar i ban—jedan iz makabejskih vremena»— 
tako podlo i nečasno oklevetan, ocrnjen i optužen, 
duboko je ogorčen ostavio svoju vesprimsku biskupiju i 
otišao u Hrvatsku, na krvavo razbojište, gdje je, kako re- 
kosmo, u svibnju 1520. poginuo. 

Turci su ga zvali «nevještim dervišem», «Kraljica mo- 
ra»— Venecija nije se radi svojih interesa samo držala po 
strani, nego je dapače, u najkritičnijem momentu, obnovila 
s Portom «pakt prijateljstva». A njen je izvjestitelj tvrdio, 
da Berislavić «za svojega banovanja nije ništa osobito uči- 
nio». Ostali pak, nisu se mnogo zanimali za dogodjaje u 
Hrvatskoj, «kao da su Turci u Indiji», veli povjesničar. 
A upravo je tada, piše Raynaldi, Luter propovijedao i pi- 
sao ovako: «Proeliare adversus Turcas est repugnare Deo... 
Qui habet aures audiendi audiat, et a bello turcico absti- 
neat, donec papae nomen sub coelo valet... Nullum est 
regnum saeculare pulchrius, quam apud Turcas...» Petar 
Berislavić je unatoč svega, u srcima hrvatskoga naroda, i 
u povijesti Crkve i Čovječanstva, ostao neokrujeni kardi- 
nal i «ATHLETA REI PUBLICAE CRISTIANAE». 

Ne želimo ovdje aplicirati na Stepinca ovu povjesnu 
evokaciju iz tužnog hrvatskog i slavnog zapadnog «Cin- 
quecenta». Magistra vitae imade, kažu, malo učenika. Niti 
bismo nastavili nabrajanjem svega onoga, što su komunisti 
na polju vjerske slobode učinili u Hrvatskoj i u cijeloj 
FNRJ nakon 1945. Pogotovu izostavljamo, što su sve uči- 
nili do 1945. i do danas politički, socijalno, juridički, pro- 
svjetno, ekonomski, strateški i t.d. Seljacima, radnicima, 
intelektualcima, obiteljima i osobito djeci. Narodu tamo 
i Čovječanstvu uopće. Tek bismo upozorili ovdje, da za 
vrijeme Berislavića Turci nisu bili onako na Zapadu—i da- 
lje od Hrvatske—kao što su danas komunisti, bilo pod 
zastavom Koninforma, bilo titoizma. «Slučaj Stepinac» je 
tek jedno najozbiljnije i najžurnije upozorenje. Da ne bi 

—ne daj Bože—prekasno postalo jasno, što je komunistička 
internacionala i Tito. I što je zapravo «slučaj Stepinac». 
Mi, iznad svega, vapijemo Svemogućemu Bogu: «Deus, 


qui beatum Petrum Apostolum vinculis absolutum illaesum , 


abire fecisti: famuli tui cardinalis Aloysii-Victoris in cap- 
tivitate positi, vincula absolve, eumque ipsius meritis, 
illaesum abire concede. Per Christum Dominum nostrum.» 


«STET ET PASCAT IN FORTITUDINE TUA, DOMI- 
NE, IN SUBLIMITATE NOMINIS TUI!» 


HIMNA NADBISKUPU 


Velikom svom svećeniku, glasniku sunčanog žara, 
Koji iz grobišta lednih poljane cvijeća stvara: 
Blagoslov, Bože, daj! 


Svjetlomu duša čuvaru, ovaca Tvojih pastiru 
Daj da u danima gnjeva andjelom bude miru: 


Apostol, Prorok, Vodj! 


Blažena gruda da bude, kuda Mu noga stane, 
Tame da paklene bježe, sunce da plamenom plane: 
Ljubavi bratske svud! 


Besmrtnog vijenca daj cvijeće glavu da Njegovu kiti; 
Daj Mu iz zlatnoga vrča besmrtne ljubavi piti: 
Blagoslov, Bože, daj! 


DR. VELIMIR DEŽELIĆ, ST. 

